**ส่วนที่ 3 การดำเนินงานตามนโยบายการตรวจราชการและติดตามประเมินผลการจัดการศึกษาของกระทรวงศึกษาธิการ   
 ประจำปีงบประมาณ พ.ศ. 2564**

**2.1 การตรวจราชการกรณีปกติ**

**1) ด้านความมั่นคง**

สำนักงานศึกษาธิการจังหวัดสุโขทัย เป็นหน่วยงานประสานความร่วมมือกับหน่วยงานการศึกษา และสถานศึกษาในจังหวัดสุโขทัย ที่เป็นผู้รับผิดชอบในการส่งเสริม สนับสนุน พัฒนานักเรียนนักศึกษา โดยผ่านกระบวนการลูกเสือ ยุวกาชาด ส่งเสริมการน้อมนำพระบรมราโชบายด้านการศึกษา ส่งเสริมให้ผู้เรียนมีคุณธรรม จริยธรรม นำแนวคิดหลักปรัชญาของเศรษฐกิจพอเพียงสู่การปฏิบัติในการดำเนินชีวิต ส่งเสริมการป้องกัน แก้ไข และคุ้มครองความประพฤตินักเรียน นักศึกษา โดยน้อมนำพระบรมราโชบายด้านการศึกษา 4 ด้าน ประกอบด้วย มีทัศนคติที่ถูกต้องต่อบ้านเมือง มีพื้นฐานชีวิตที่มั่นคง-มีคุณธรรม มีงานทำ-มีอาชีพ และเป็นพลเมืองดี

**ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการ ส่งเสริม สนับสนุนสถานศึกษาในสังกัดจัดกิจกรรมการเรียนรู้ให้ผู้เรียนมีทัศนคติที่ถูกต้อง ต่อบ้านเมือง มีพื้นฐานชีวิตที่มั่นคง และมีคุณธรรม ความเป็นพลเมือง ปลูกฝังความมีระเบียบวินัย โดยกระบวนการลูกเสือ และยุวกาชาด ดังนี้

สำนักงานเขตพื้นที่การศึกษาประถมศึกษาสุโขทัย เขต 1 และสถานศึกษาในสังกัด ดำเนินกิจกรรมส่งเสริม ให้ผู้เรียนมีทัศนคติที่ถูกต้องต่อบ้านเมือง มีคุณธรรม มีความเป็นพลเมืองดี ปลูกฝังระเบียบวินัย ตามกระบวนการลูกเสือ ดำเนินกิจกรรมดังนี้

1. การจัดงานวันสมเด็จพระมหาธีรราชเจ้า ประจำปี 2563 เนื่องในวันคล้ายวันสวรรคตของพระบาทสมเด็จพระมงกุฎเกล้าเจ้าอยู่หัว รัชกาลที่ 6 พระผู้พระราชทานกำเนิดลูกเสือไทย โดยประกอบพิธี วางพวงมาลา ถวายราชสดุดี เพื่อน้อมรำลึกในพระมหากรุณาธิคุณ พระผู้ราชทานกำเนิดลูกเสือไทย และกิจกรรมบำเพ็ญประโยชน์ตามสถานที่สาธารณะ เพื่อส่งเสริมให้ผู้เรียนรู้จักการเสียสละ การทำกิจกรรมร่วมกันเป็นหมู่คณะ ตลอดจนการอุทิศตนเพื่อประโยชน์ของส่วนรวม

2. กิจกรรมจิตอาสาบำเพ็ญประโยชน์ในโครงการ ศธ.จิตอาสาบำเพ็ญประโยชน์ เพื่ออุทิศถวายพระราชกุศล เทิดพระเกียรติและเชิดชูสดุดีพระเกียรติคุณ และน้อมรำลึกถึงพระบาทสมเด็จพระบรมชนกาธิเบศร มหาภูมิพล อดุลยเดชมหาราช บรมนาถบพิตร รัชกาลที่ 6 ตลอดจนการจัดกิจกรรมจิตอาสาบำเพ็ญประโยชน์ เพื่อส่งเสริม ให้ผู้เรียนมีคุณธรรม มีความเป็นพลเมืองที่ดี มีระเบียบวินัย รู้รักสามัคคี

3. กิจกรรมลูกเสือจิตอาสาบำเพ็ญประโยชน์ เพื่อถวายเป็นพระราชกุศล ภายใต้ชื่อการจัดกิจกรรม “ลูกเสือจิตอาสาบำเพ็ญประโยชน์ เนื่องในวันคล้ายวันสถาปนาคณะลูกเสือแห่งชาติ” เพื่อส่งเสริมให้ผู้เรียนได้แสดง ความจงรักภักดีต่อสถาบันพระมหากษัตริย์ และร่วมอนุรักษ์ทรัพยากรธรรมชาติและสิ่งแวดล้อม รวมทั้งการปรับ ภูมิทัศน์สถานที่ราชการให้มีความสมบูรณ์ สะอาด ร่มรื่นและสวยงาม สร้างความร่วมมือ ร่วมใจ สร้างความสามัคคีในหมู่คณะ

สำนักงานเขตพื้นที่การศึกษาประถมศึกษาสุโขทัย เขต ๒ และสถานศึกษาในสังกัด ดำเนินกิจกรรมส่งเสริมให้ผู้เรียนมีทัศนคติที่ถูกต้องต่อบ้านเมือง มีคุณธรรม มีความเป็นพลเมืองดี ปลูกฝังระเบียบวินัย ตามกระบวนการลูกเสือ ประกอบด้วย

1. จัดทำโครงการบูรณาการลูกเสือดี ยุวกาชาดเด่น เสริมสร้างเด็กดีมีคุณธรรม จัดกิจกรรมโดยใช้กระบวนการลูกเสือในการจัดการเรียนการสอน ทุกวันพุธทั้งวัน เพื่อพัฒนาลูกเสือ เนตรนารีและยุวกาชาด นักเรียนทุกคนให้เป็นพลเมืองดี มีความขยัน อดทน ซื่อสัตย์สุจริต รับผิดชอบและปฏิบัติตนตามหลักปรัชญาของเศรษฐกิจพอเพียง

ผลการดำเนินงาน โรงเรียนมีรูปแบบ หลักสูตรการจัดการเรียนการสอนและแนวทางในการจัดกิจกรรมลูกเสือ เนตรนารี และยุวกาชาดไปสู่การปฏิบัติอย่างเป็นรูปธรรม ลูกเสือ เนตรนารีและยุวกาชาด นักเรียนทุกคนเป็นพลเมืองดี มีความขยัน อดทน ซื่อสัตย์สุจริต รับผิดชอบและปฏิบัติตนตามหลักปรัชญาเศรษฐกิจพอเพียง

2. จัดอบรมฝึกทักษะและทบทวนกระบวนการลูกเสือและยุวกาชาด ให้ครูและบุคลากรที่ยังไม่มีวุฒิทางการลูกเสือและยุวกาชาด หรือที่มีวุฒิขั้นความรู้เบื้องต้น จำนวน 278 คน เพื่อทบทวนกระบวนการในการจัดกิจกรรมการเรียนการสอนลูกเสือ เนตรนารี และยุวกาชาด ทุกวันพุธทั้งวัน

ผลการดำเนินงาน ครูและบุคลากรทางการศึกษา สามารถทำหน้าที่บริหารกิจการลูกเสือในกลุ่มหรือ กองลูกเสือ ของตนเองได้อย่างมีประสิทธิภาพ และพัฒนาประสบการณ์เพิ่มขึ้น มีความคิดริเริ่มสร้างสรรค์ในการจัดกิจกรรมการเรียน การสอนลูกเสือ เนตรนารีและยุวกาชาด

สำนักงานเขตพื้นที่การศึกษามัธยมศึกษาสุโขทัย และสถานศึกษาในสังกัด มีหลักสูตรลูกเสือต้านภัยยาเสพติด เพื่อเสริมสร้างทักษะในการดำรงชีวิตของลูกเสือ ให้มีคุณลักษณะที่พึงประสงค์ 3 ด้าน ได้แก่ ยึดมั่นประชาธิปไตย มีคุณธรรมความเป็นไทย และห่างไกลยาเสพติด โดยใช้กระบวนการจัดการศึกษา ด้านที่ 1 ในการจัดการเรียน การสอนและจัดกิจกรรมพัฒนาผู้เรียนตามหลักสูตรในแต่ละช่วงชั้น เป็นการสร้างองค์ความรู้ กระบวนการคิดวิเคราะห์ เพื่อให้ผู้เรียนมีความรู้ความสามารถและประสบการณ์ มีทักษะการดำรงชีวิตที่เกิดจาการฝึกหัด และ เกิดประโยชน์ในการพัฒนาตนเองและประกอบอาชีพ และด้านที่ 2 เป็นการบ่มเพาะ ปลูกฝังและปลุกจิตสำนึก เพื่อให้ผู้เรียนมีคุณธรรม จริยธรรม มีความรับผิดชอบต่อตนเอง สังคม ชุมชน และสิ่งแวดล้อม เกิดความตระหนัก ในบทบาหน้าที่ขึ้นในจิตใจ และให้ผู้เรียนสามารถดำรงตนอยู่ในสังคมร่วมกับผู้อื่นได้อย่างมีความสุข และหน่วยงาน สพท. มีหน้าที่ส่งเสริมสนับสนุนและร่วมจัดกิจกรรมพัฒนาผู้เรียนได้อย่างเหมาะสม

ในปีการศึกษา 2562 ที่ผ่านมา ได้มีการฝึกอบรมลูกเสือต้ายภัยยาเสพติด โดยได้รับการสนับสนุนงบประมาณ จาก สำนักงานคณะกรรมการการศึกษาขั้นพื้นฐานและสำนักงานป้องกันและปราบปรามยาเสพติด (ป.ป.ส.) ผู้เข้ารับ การอบรม ประกอบด้วย ครูผู้กำกับลูกเสือ จำนวน 47 คน ลูกเสือ และเนตรนารี จำนวน 336 คน รวมทั้งสิ้น 423 คน จากโรงเรียนในสังกัด กำหนดจัดอบรม จำนวน 3 วัน คือ ระหว่างวันที่ 19-21 มิถุนายน 2562 ณ ศูนย์การเรียนรู้การเกษตรเทิดไทฟาร์ม อำเภอศรีสำโรง จังหวัดสุโขทัย

ในปีงบประมาณ 2563

1. บูรณาการกับกลุ่มพัฒนากิจการนักเรียนใน 47 โรงเรียน ร่วมจัดกิจกรรมภายใต้สถานการณ์การติดเชื้อไวรัสโคโรนา 2019 (Covid-19) อาทิเช่น โรงเรียนสวรรค์อนันต์วิทยา จัดอบรมนักเรียนแกนนำต้านยาเสพติด ในวันที่ 14 สิงหาคม 2563 ณ หอประชุมโรงเรียนสวรรค์อนันต์วิทยา อำเภอสวรรคโลก จังหวัดสุโขทัย

2. ปีงบประมาณ 2563 สำนักงานเขตพื้นที่การศึกมัธยมศึกษาสุโขทัยนำลูกเสือ-เนตรนารี โรงเรียน ในสังกัดที่เข้าร่วมชุมนุมลูกเสือแห่งชาติ จำนวน 100 คน ระหว่างวันที่ 26 ตุลาคม - 1 พฤศจิกายน 2562 ณ ค่ายลูกเสือวชิราวุธ อำเภอศรีราชา จังหวัดชลบุรี ซึ่งมีลูกเสือ เนตรนารี ทั้งในประเทศและต่างประเทศ เข้าร่วมชุมนุมประมาณ 12,000 คน โดยมีวัตถุประสงค์เพื่อเฉลิมพระเกียรติพระบาทสมเด็จพระเจ้าอยู่หัว ประมุขของคณะลูกเสือแห่งชาติ เนื่องในโอกาสมหามงคลพระราชพิธีบรมราชาภิเษก การจัดงานชุมนุมครั้งนี้ เพื่อให้เยาวชน มีส่วนร่วม อันนำไปสู่การพัฒนาบุคลิกภาพ ส่งเสริมความสัมพันธ์กับคณะลูกเสือนานาชาติ สอดคล้องกับนโยบายการทูตทางวัฒนธรรม นโยบายฟื้นฟูกิจการลูกเสือให้เป็นกิจกรรมส่งเสริมคุณธรรมจริยธรรม ปลูกจิตสำนึกที่ดี สร้างลักษณะอันพึงประสงค์ที่จะอยู่ร่วมกันในสังคมอย่างสันติสุข และเตรียมความพร้อมที่จะก้าวไปสู่เวทีสากล ทั้งนี้ ได้รับความร่วมมือจากหน่วยงาน ภาครัฐและภาคเอกชนที่เกี่ยวข้องเป็นอย่างดียิ่ง รวมถึงการประสาน ความร่วมมือกับสำนักงานลูกเสือโลก และสำนักงานลูกเสือภาคพื้นเอเชีย – แปซิฟิก

ปีงบประมาณ 2564 ได้แก่

กิจกรรมจิตอาสาลูกเสือต้านภัยยาเสพติด กิจกรรมที่สถานศึกษาในสังกัดดำเนินการทั้ง 27 โรงเรียนสถานที่

ดำเนินการ/วิธีการดำเนินงาน

1. บริเวณประตูทางเข้าโรงเรียน ผลัดวันละ 8-10 นาย ประกอบด้วย ลูกเสือ 4-5 นาย เนตรนารี 4-5 ราย

2. มีการแบ่งกองลูกเสือ 1 กองต่อ 1 จิตอาสา และแบ่งหน้าที่การปฏิบัติงาน เช่น กองที่ 1 ดูแลโรงอาหาร

กองที่ 2 บริเวณอ่างล้างมือทั่วไป กองที่ 3 ห้องน้ำชาย กองที่ 4 ห้องน้ำหญิง กองที่ 5 ดูแลห้องพยาบาล

กองที่ 6 ดูแลห้องลูกเสือ

วัตถุประสงค์/เป้าหมายที่ได้ดำเนินการ

1. เพื่อปลูกฝังและสร้างจิตสำนึกที่ดีให้กับลูกเสือ เนตรนารี และรู้คุณค่าของการแบ่งปันและช่วยเหลือผู้อื่น

2. เพื่อให้ลูกเสือ เนตรนารีมีจิตสาธารณะ และใช้เวลาว่างให้เป็นประโยชน์

กิจกรรมการดำเนินงาน

1. ลูกเสือ เนตรนารี ปฏิบัติงานจิตอาสาตรวจคัดกรอง วัดอุณหภูมิ และการล้างมือของนักเรียน ตั้งแต่เวลา 06.30 น.-08.00 น.

2. รับมอบหมายด้วยจิตอาสา

3. การปฏิบัติหน้าที่คอยกำชับให้ล้างมือก่อนเข้าโรงเรียน

4. สอดส่องดูแลนักเรียนต้องสวมหน้ากากอนามัยก่อนเข้าโรงเรียนและในบริเวณโรงเรียน

5. ค้นหานักเรียนกลุ่มเสี่ยง

6. ทำความสะอาด และพ่นฆ่าโดยน้ำยาฆ่าเชื้อตามจุดต่าง ๆ เช่น ห้องน้ำ ห้องเรียน อุปกรณ์การเรียนและพื้นที่สาธารณะที่ใช้ร่วมกัน

กิจกรรมการสร้างภูมิคุ้มกันในกลุ่มเด็กและเยาวชนในสถานศึกษา

ข้อมูลนักเรียนในสังกัดสำนักงานเขตพื้นที่การศึกษามัธยมศึกษาสุโขทัย มีโรงเรียนมัธยมในสังกัดในพื้นที่จังหวัดสุโขทัย 27 แห่ง มีนักเรียน 19,011 คน (ข้อมูล ณ 10 มิถุนายน 2563 )

1. แจ้งนโยบายแนวทางการดำเนินงานของกระทรวงศึกษาธิการ เรื่อง นโยบายการป้องกันและแก้ไขปัญหา ยาเสพติดในสถานศึกษา ปี 2564 เพื่อสร้างการรับรู้และขับเคลื่อนนโยบายให้ผู้บริหารสถานศึกษา และการสร้างทักษะ การป้องกันยาเสพติด เข้าสู่กระบวนการจัดการเรียนการสอนในหลักสูตร รวมถึงการคัดกรองนักเรียนและปรับเปลี่ยนพฤติกรรมในรูปแบบที่เหมาะสมและให้โอกาสในการศึกษา

2. สถานศึกษาดำเนินการคัดกรองนักเรียนเพื่อตรวจสารเสพติดในนักเรียน ในภาคเรียนที่ 1/2563 และภาคเรียนที่ 2/2563 พร้อมการรายงานข้อมูลนักเรียนในระบบดูแลและติดตามการใช้สารเสพติดในสถานศึกษา และติดตามเฝ้าระวัง ในรายกลุ่มเสี่ยง และดูแลช่วยเหลือนักเรียนในรายที่เป็นกลุ่มเสพ และส่งต่อเพื่อบำบัด ในสถานพยาบาลในพื้นที่ พร้อมได้บันทึกข้อมูลในระบบ Catas ติดตามสารเสพติดต่อเนื่อง

3. ประสานการรับสนับสนุนอุปกรณ์ตรวจสารเสพติดในปัสสาวะในนักเรียน (ยาบ้า และกัญชา) จาก ศอ.ปส.จังหวัดสุโขทัย และได้จัดสรรให้โรงเรียนในสังกัดเพื่อติดตามนักเรียนกลุ่มเสี่ยงต่อไปแล้ว

4. สำนักงานเขตพื้นที่การศึกษามัธยมศึกษาสุโขทัย จัดทำแผนและนิเทศติดตาม การดำเนินงานในช่วงเปิดภาคเรียน ภายใต้สถานการณ์ โควิด-19 สำนักงานเขตพื้นที่การศึกษามัธยมศึกษาสุโขทัย ได้แจ้งให้สถานศึกษาในสังกัด ดำเนินการ “สถานศึกษาปลอดภัย”ภายใต้แนวทางการดำเนินงาน “สถานศึกษาปลอดภัย นัยวิถี SPM 38” โดยมาตรการป้องกันภัยแบ่งเป็น 4 ด้าน 1) ด้านการป้องกันและแก้ไขอุบัติเหตุ 2) ด้านการป้องกันและแก้ไขอุบัติภัย 3) ด้านการป้องกันและแก้ไขปัญหาทางสังคม และ 4) ด้านสุขภาพอนามัยของนักเรียน

5. ประสานส่งเสริมการดำเนินกิจกรรม TO BE NUMBER ONE ประสานโรงเรียนของจังหวัดสุโขทัย ในแต่ละอำเภอเพื่อสมัครนำร่องการดำเนินงานโครงการ โดยความสมัครใจ และเป็นไปตามเป้าหมายของจังหวัด อำเภอละ 2 โรงเรียน ยกเว้นอำเภอศรีนคร

6. สำนักงานเขตพื้นที่การศึกษามัธยมศึกษาสุโขทัย ในฐานะประธานคณะกรรมการประเมินสถานศึกษาปลอดบุหรี่และเครื่องดื่มแอลกอฮอล์ระดับโรงเรียนมัธยม จังหวัดสุโขทัย ร่วมกับสำนักงานควบคุมโรคที่ 2 จังหวัดพิษณุโลก และสำนักงานสาธารณสุขจังหวัดสุโขทัย กลุ่มงานควบคุมโรคไม่ติดต่อ จัดประชุมการประเมินสถานศึกษาปลอดบุหรี่และเครื่องดื่มแอลกอฮอล์ ระดับโรงเรียนมัธยมศึกษา จำนวน 27 แห่ง (ในสังกัด) โดยมีเป้าหมาย เพื่อป้องกันนักสูบนักดื่มหน้าใหม่ ในวัยรุ่นและเยาวชน โดยผลักดันให้สถานศึกษาเข้าร่วมโครงการสถานศึกษา ปลอดบุหรี่และเครื่องดื่มแอลกอฮอล์ ให้มีศักยภาพตามเกณฑ์มาตรฐานทั้ง 7 องค์ประกอบ ครบ 100% (ทั้งนี้จะประเมินทั้ง 5 จังหวัดในเขตสุขภาพที่ 2 ได้แก่ สุโขทัย ตาก พิษณุโลก อุตรดิตถ์ และเพชรบูรณ์) ตามระยะเวลาปฏิทินกำหนด

ในส่วนของสำนักงานส่งเสริมการศึกษานอกระบบและการศึกษาตามอัธยาศัยจังหวัดสุโขทัย (กศน.) ได้ส่งเสริมให้สถานศึกษาดำเนินการในรูปแบบอบรมให้ความรู้ “ลูกเสือช่อสะอาด” เน้นการมีจิตอาสา พัฒนาสังคม สร้างความเป็นพลเมืองดี สร้างสังคม สร้างชาติ มีคุณธรรม และนำบุคลากร/นักศึกษาเข้าร่วมกิจกรรมจิตอาสาร่วมกับ ภาคีเครือข่าย

สำนักงานคณะกรรมการการอาชีวศึกษาจังหวัดสุโขทัย (สอศ.) มีผลการดำเนินงานของสถานศึกษาในสังกัดทั้ง ๖ แห่ง ประกอบด้วย

วิทยาลัยการอาชีพศรีสำโรง ได้มีการจัดตั้งกองลูกเสือวิสามัญในสถานศึกษา และมีกิจกรรมการจัดการเรียนการสอนที่ปลูกฝังระเบียบวินัย มีคุณธรรม และการเป็นพลเมืองที่ดีต่อชาติบ้านเมืองให้กับนักเรียนนักศึกษา ตั้งแต่ระดับชั้น ปวช. ชั้นปีที่ 1 ขึ้นไป

วิทยาลัยเกษตรและเทคโนโลยีสุโขทัย ซึ่งเป็นสถานศึกษาอาชีวศึกษาเกษตรในสังกัดสำนักงานคณะกรรมการการอาชีวศึกษา จัดการเรียนการสอนในระดับประกาศนียบัตรวิชาชีพ (ปวช.) ระดับประกาศนียบัตรวิชาชีพชั้นสูง (ปวส.) มีวิสัยทัศน์ มุ่งมั่นจัดการศึกษาสู่มาตรฐานวิชาชีพ ผู้เรียนมีความมั่นใจในการออกไป ประกอบวิชาชีพสู่เกษตรกรมืออาชีพ เพียบพร้อมด้วยคุณธรรม จริยธรรมอยู่ร่วมกับสังคมได้อย่างมีความสุข ตามหลักปรัชญาของเศรษฐกิจพอเพียง ส่งเสริมให้นักเรียนเข้าร่วมกิจกรรม ชาติ ศาสน์ กษัตริย์ และจัดกิจกรรมลูกเสือให้นักเรียนระดับ ปวช. ชั้นปีที่ 1

วิทยาลัยสารพัดช่างสุโขทัย มีการส่งเสริมให้ผู้เรียนมีทัศนคติที่ถูกต้องต่อบ้านเมือง มีพื้นฐานชีวิตที่มั่นคง และมีคุณธรรม ความเป็นพลเมือง ปลูกฝังความมีระเบียบวินัย โดยกระบวนการลูกเสือ และยุวกาชาด

- ผลการดำเนินงานโดยสรุป

- มีการจัดการเรียนการสอน กิจกรรมลูกเสือให้กับนักเรียนระดับชั้น ปวช. ชั้นปีที่ 1 ในทุกวันพุธ - มีการเข้าค่าย ลูกเสือเพื่อปลูกฝังทัศนคติที่ดีต่อบ้านเมือง

วิทยาลัยอาชีวศึกษาจังหวัดสุโขทัย ผลสัมฤทธิ์ในการพัฒนาคุณลักษณะของผู้สำเร็จการศึกษาอาชีวศึกษา ที่พึงประสงค์ด้านความมั่นคง ผู้สำเร็จการศึกษาระดับ ปวช. 245 คน ปวส. 288 คน รวม 533 คน ผู้เรียน มีคุณลักษณะที่พึงประสงค์เป็นที่ยอมรับของสังคม ชุมชน และสถานประกอบการณ์  วิทยาลัยเทคนิคสุโขทัย ผลสัมฤทธิ์ในการพัฒนาคุณลักษณะของผู้สำเร็จการศึกษาอาชีวศึกษาที่พึงประสงค์ด้านความมั่นคง ผู้สำเร็จการศึกษาระดับ ปวช. 257 คน ปวส. 309 คน รวม 506 คน ผู้เรียนมีคุณลักษณะที่พึงประสงค์เป็นที่ยอมรับของสังคม ชุมชน และสถานประกอบการ

วิทยาลัยการอาชีพศรีสัชนาลัย ดำเนินงานโครงการคุณธรรมจริยธรรม ในสถานศึกษา และมีการสอนลูกเสือวิสามัญในหลักสูตร ปวช. ของในระดับ ปวช. ชั้นปีที่ ๑ ทุกปี

**ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| ๑. สถานการณ์การแพร่ระบาดของโรคติดเชื้อไวรัส โคโรนา (Covid-19) | ๑.เปลี่ยนรูปแบบการจัดแบบค่ายพักแรมเป็นการอบรม ให้ความรู้ |
| ๒. งบประมาณในการจัดกิจกรรมไม่เพียงพอ | ๒. พิจารณาจัดสรรงบประมาณในการจัดกิจกรรม ต่าง ๆ อย่างเพียงพอ |
| ๓. ปีงบประมาณ 2563 กิจกรรมอบรมหลักสูตรลูกเสือต้านภัยยาเสพติด ในสถานการณ์การแพร่ระบาดของเชื้อไวรัสโคโรนา 2019 (COVID-19) ไม่สามารถจัดรวมกันได้ จึงบูรณาการให้ทุกโรงเรียนใช้งบประมาณที่ได้รับโรงเรียนละ 5,000 บาท ใช้ในการอบรมลูกเสือเนตรนารี นักเรียนแกนนำ จิตอาสาป้องกันภัยต้านภัยยาเสพติด และกิจกรรมสร้างสรรค์ให้กับนักเรียน | ๓. ในปี 2564 ให้ทุกโรงเรียนเตรียมรับสถานการณ์หากยังมีการติดเชื้อและปิดเรียน ต้องปรับเปลี่ยน ไปเป็นการบูรณาการในหลักสูตรวิชาลูกเสือ ยุวกาชาด และหลักสูตรนักศึกษาวิชาทหารหรือจัดกิจกรรม ไปกลับเพื่อให้เกิดการรวมตัวจำนวนน้อยลง  สพม.เตรียมรับมือการจัดอบรมแบบไม่รวมกลุ่ม |
| 4. นักเรียน นักศึกษา ไม่ค่อยเข้าร่วมกิจกรรม | 4. มีเครื่องสแกนเข้าร่วมกิจกรรม และสมุดเข้าร่วมกิจกรรมให้ครูที่ปรึกษาคอยดูแล |
| 5. เทคโนโลยีด้านการศึกษาไม่ทันสมัย และไม่พร้อมใช้งาน | 5. ควรพัฒนาเทคโนโลยีด้านการศึกษาให้ทันสมัย และพร้อมใช้งาน |

**นวัตกรรม/ต้นแบบหรือแบบอย่างที่ดี (Best Practice)**

**สำนักงานเขตพื้นที่การศึกษาประถมศึกษาสุโขทัย เขต ๑** มีผู้บังคับบัญชาลูกเสือดีเด่น ประจำปี 2563

ประกอบด้วย

ประเภทผู้บริหาร

- นายรังสรรค์ เกิดศรี ผู้อำนวยการโรงเรียนบ้านวังทองแดง

- นางอุไรวรรณ โพธิ์นาค ผู้อำนวยการโรงเรียนบ้านเมืองเก่า “ศรีอินทราทิตย์”

ประเภทผู้สอน

- น.ส.ไพรินทร์ น้อมเศียร ครู โรงเรียนวัดคุ้งยางใหญ่

- นายธวัช นิลนนท์ ครู โรงเรียนบ้านวังทองแดง

- นายวสันต์ ขำแย้ม ครู โรงเรียนบ้านตลิ่งชัน

- นายเทิดชัย นิลนนท์ ครู โรงเรียนบ้านเมืองเก่า “ศรีอินทราทิตย์”

ประเภทผู้สนับสนุน

- นายธีรยุทธ คำสูง ครู โรงเรียนบ้านหนองบัว (จิตพินิจประชาสรรค์)

- นายณัฐสิทธิ์ มายะ ครู โรงเรียนบ้านตลิ่งชัน

**สำนักงานเขตพื้นที่การศึกษาประถมศึกษาสุโขทัย เขต ๒** มีโครงการบูรณาการลูกเสือดี ยุวกาชาดเด่นเสริมสร้าง เด็กดีมีคุณธรรม ได้ดำเนินการทุกโรงเรียนในสังกัด จำนวนทั้งสิ้น 162 โรงเรียน จัดกิจกรรมโดยใช้กระบวนการลูกเสือในการจัดการเรียนการสอน ทุกวันพุธทั้งวัน เพื่อพัฒนาลูกเสือ เนตรนารีและยุวกาชาด นักเรียนทุกคนให้เป็นพลเมืองดี มีความขยัน อดทน ซื่อสัตย์สุจริต รับผิดชอบและปฏิบัติตนตามหลักปรัชญา ของเศรษฐกิจพอเพียง

**สำนักงานส่งเสริมการศึกษานอกระบบและการศึกษาตามอัธยาศัยจังหวัดสุโขทัย**

กศน.อำเภอทุ่งเสลี่ยม มีแกนนำ (ผู้บริหารและบุคลากร รวม ๓ คน) ที่ผ่านการอบรม “ลูกเสือช่อสะอาด” ณ จังหวัดนครนายก ซึ่งจัดโดยสำนักงานคณะกรรมการป้องกันและปราบปรามการทุจริตแห่งชาติ

**สำนักงานคณะกรรมการการอาชีวศึกษาจังหวัดสุโขทัย (สอศ.)**

วิทยาลัยการอาชีพศรีสำโรง ได้จัดกิจกรรมส่งเสริมและปลูกฝังระเบียบวินัยให้กับนักเรียนนักศึกษาส่งผลให้นักเรียนนักศึกษามีคุณสมบัติตรงตามคุณธรรม อัตลักษณ์ของสถานศึกษา คือ มีระเบียบ มีความรับผิดชอบ มีความสามัคคี

วิทยาลัยเกษตรและเทคโนโลยีมี นวัตกรรม/ต้นแบบหรือแบบอย่างที่ดี (Best Practice)

1. กิจกรรมองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดาฯ

สยามบรมราชกุมารี (อกท.)

2. กิจกรรม พบพระวันพุธ

3. กิจกรรม ลูกเสือ

วิทยาลัยสารพัดช่างสุโขทัย ได้รับเกียรติบัตรรางวัลชมเชย ประเภทลูกเสือวิสามัญ การประกวดระเบียบแถวลูกเสือ เนตรนารี ระดับประเทศ ประจำปี 2563

วิทยาลัยอาชีวศึกษาจังหวัดสุโขทัย มีโครงการ To Be Number One

วิทยาลัยเทคนิคสุโขทัย มีแบบอย่างที่ดี ๒ รายการ คือ

1. โครงการตรวจสุขภาพและสารเสพติด ประจำปีการศึกษา 2563

2. โครงการฝึกอบรมนายหมู่ลูกเสือ

**2) ด้านการสร้างความสามารถในการแข่งขัน**

**2.1) การพัฒนาทรัพยากรมนุษย์ทุกช่วงวัย โดยการเพิ่มพูนทักษะ (Re-skill) พัฒนาทักษะ (Up skill)**

**และการเรียนรู้ทักษะใหม่ (New skills) เพื่อเพิ่มศักยภาพในการแข่งขัน**

**ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการ

ดำเนินการพัฒนาทรัพยากรมนุษย์ทุกช่วงวัย โดยการเพิ่มพูนทักษะ (Re-skill) พัฒนาทักษะ (Up skill) และการเรียนรู้ทักษะใหม่ (New skills) เพื่อเพิ่มศักยภาพในการแข่งขัน ดังนี้

สำนักงานเขตพื้นที่การศึกษาประถมศึกษาสุโขทัย เขต ๑ ดำเนินการด้านการพัฒนาทรัพยากรมนุษย์ โดยการเพิ่มพูนทักษะของผู้บริหาร ครู และบุคลากรทางการศึกษา ดังนี้

1. พัฒนาการใช้ แพลตฟอร์ม และเทคโนโลยี เพื่อนำมาใช้ในการจัดการเรียนการสอน เช่น การพัฒนาศักยภาพของครูโดยใช้แพลตฟอร์ม ซึ่งดำเนินการอบรมครูในโรงเรียนขยายโอกาสเพื่อนำไปขยายผลและสร้างเครือข่าย และสร้างห้องเรียนออนไลน์ และจัดทำคลังสื่อออนไลน์
2. การพัฒนาผู้บริหาร ครู และบุคลากรทางการศึกษา ในการอบรมการใช้งานโปรแกรมการประชุมออนไลน์ Google Meet ของโรงเรียนในสังกัดสำนักงานเขตพื้นที่การศึกษาประถมศึกษาสุโขทัย เขต ๑

นอกจากนี้ สำนักงานเขตพื้นที่การศึกษาประถมศึกษาสุโขทัย เขต ๑ ยังได้มีการพัฒนาศึกษานิเทศก์ในการจัดทำ Google Form สำหรับการจัดตอบแบบสอบถาม และข้อมูล พร้อมทั้งมีการจัดประชุมออนไลน์ โดยใช้โปรแกรม ZOOM

สำนักงานเขตพื้นที่การศึกษาประถมศึกษาสุโขทัย เขต ๒ กำหนดแนวทางยุทธศาสตร์ในการจัดการเรียนรู้

ของสถานศึกษา โดยสร้างรูปแบบและแนวปฏิบัติในการเสริมสร้างประสิทธิภาพของการจัดการเรียนรู้ในศตวรรษ ที่ 21 โดยเน้นองค์ความรู้ ทักษะ ความเชี่ยวชาญและสมรรถนะที่เกิดกับตัวผู้เรียน เพื่อใช้ในการดำรงชีวิตในสังคม ที่มีความเปลี่ยนแปลงในปัจจุบันอย่างมีความสุข ตามโครงการและกิจกรรม ดังนี้

1. โครงการเสริมสร้างทักษะพื้นฐานที่เชื่อมโยงสู่การสร้างอาชีพและการมีงานทำสำหรับนักเรียนระดับชั้นมัธยมศึกษาตอนต้น

2. โครงการการอบรมเชิงปฏิบัติการการจัดการเรียนรู้วิทยาการคำนวณและโค้ดดิ้งสำหรับครูระดับ

ประถมศึกษา

3. มหกรรมทักษะวิชาชีพ “ตลาดนัดนักเรียน : student market สุโขทัย เขต 2”

4. โครงการย้อนรอยอักษรไทย“ลายสือไทย”และรักษ์ภาษาไทย เนื่องในวันภาษาไทยแห่งชาติ ปี 2563

5. โครงการพัฒนาทักษะสื่อภาษาอังกฤษฯ

6. โครงการน้อมนำพระบรมราโชบายด้านการศึกษาของในหลวงรัชกาลที่ 10

7. โครงการยกระดับพัฒนาคุณภาพการจัดการเรียนรู้คณิตศาสตร์

8. โครงการสร้างเครือข่ายความร่วมมือกับพ่อแม่ผู้ปกครองในการออกแบบกิจกรรมส่งเสริมพัฒนาการ ของนักเรียนปฐมวัย

9. โครงการส่งเสริมดนตรีไทยนาฏศิลป์พื้นบ้าน

ทั้งนี้ จากโครงการและกิจกรรมดังกล่าวได้พัฒนาผู้เรียนเกิดทักษะ ดังต่อไปนี้

1.ทักษะพื้นฐานในการรู้หนังสือ ได้แก่ สามารถค้นคว้า ใฝ่หาความรู้จากทรัพยากรการเรียนรู้ และแหล่งเรียนรู้ที่หลากหลายผ่านการอ่านออกเขียนได้ การคิดคำนวณ การใช้เหตุผลทางวิทยาศาสตร์ การเงิน สังคมและวัฒนธรรม

2.ทักษะการคิด ได้แก่ สามารถใช้เหตุผลและความคิดในการวิเคราะห์และสังเคราะห์ ประเมินค่า คิดสร้างสรรค์ ตัดสินใจและแก้ปัญหาได้อย่างดี

3. ทักษะการทำงาน ได้แก่ สามารถประยุกต์ใช้ความรู้และทักษะในการทำงาน การติดต่อสื่อสาร การทำงานเป็นทีม แสดงภาวะผู้นำและความรับผิดชอบ มีความยืดหยุ่นและปรับตัวได้ดี ริเริ่มงานและดูแลตนเอง ได้อดทนและขยันทำงานและต่อยอดสร้างธุรกิจส่วนตัวได้

4. ทักษะการใช้เทคโนโลยีสารสนเทศ ได้แก่ สามารถรับรู้ เข้าใจการใช้และการจัดการสื่อสารสนเทศ เปิดใจรับสารสนเทศและเทคโนโลยีสมัยใหม่อย่างเท่าทัน สามารถบริหารจัดการเทคโนโลยี เรียนรู้เทคนิควิทยาการต่าง ๆ อย่างมีวิจารณญาณ และสามารถนำข้อมูลเหล่านั้นมาใช้อย่างถูกต้อง เหมาะสม และเป็นประโยชน์ทั้งต่อตนเองและผู้อื่น

5. ทักษะการใช้ชีวิต ได้แก่ สามารถแสวงหาความรู้ เรียนรู้ได้ด้วยตนเอง มีความมั่นใจในตัวเองกระตือรือร้นเป็นผู้ผลิต มุ่งความเป็นเลิศ สามารถดำรงชีวิตด้วยความรับผิดชอบต่อตนเอง ผู้อื่นและสังคม เป็นพลเมืองที่ดี รู้และเคารพกติกา มีระเบียบวินัย มีคุณธรรม มีความเป็นไทย เข้าใจความหลากหลายทางวัฒนธรรม และแบ่งปันประสบการณ์

**สำนักงานเขตพื้นที่การศึกษามัธยมศึกษาสุโขทัย**

โรงเรียนมีการจัดแผนการเรียนที่หลากหลาย เพื่อพัฒนาผู้เรียนให้ตรงตามความสามารถ โดยดำเนินการ จัดหลักสูตรรายวิชาเพิ่มเติมที่พัฒนาทักษะด้านต่าง ๆ แก่ผู้เรียน เช่น รายวิชาพัฒนาทักษะทางภาษากลุ่มวิชาพัฒนาทักษะอาชีพ กลุ่มวิชาพัฒนาความสามารถการสื่อสารและเทคโนโลยี กลุ่มกิจกรรมพัฒนาผู้เรียนที่หลากหลาย ส่งเสริมให้ผู้เรียนมีกระบวนการคิด วิเคราะห์ และแก้ปัญหาผ่านรายวิชาโครงงาน และรายวิชาการศึกษาค้นคว้า และสร้างองค์ความรู้ (IS) เพื่อพัฒนาทักษะผู้เรียนในทุก ๆ ด้าน ทำให้ผู้เรียนสามารถนำความรู้ไปใช้ในชีวิต ประจำวันได้

มีระบบแนะแนวการศึกษาที่ช่วยส่งเสริมให้นักเรียนเข้าศึกษาต่อตามความถนัดและความสนใจอย่างมีประสิทธิภาพ นอกจากนี้ยังมีการดำเนินกิจกรรมตามโครงการยกระดับผลสัมฤทธิ์ทางการเรียน ที่มุ่งสร้าง ความพร้อมในการทดสอบระดับชาติแก่ผู้เรียน โดยเริ่มตั้งแต่ระบบการเรียนการสอนในห้องเรียน กิจกรรมเสริมหลักสูตร ไปจนถึงการสอนเสริมเพิ่มทักษะความรู้ รวมไปถึงโครงการสร้างโอกาสการเรียนรู้ให้ผู้เรียนพัฒนา อย่างเต็มศักยภาพ ที่ส่งเสริมและเปิดเวทีในการแข่งขันทักษะด้านต่าง ๆ จนเกิดผลสำเร็จ เช่น รางวัลชนะเลิศ อันดับ 2 การประกวดการแสดงทางวิทยาศาสตร์ (science show), รางวัลชนะเลิศ การประกวด To Be Number One Idol ประเภทชาย, รางวัลรองชนะเลิศอันดับ 3 การแข่งขัน สสส ฟุตซอลเยาวชนชิงแชมป์ประเทศไทย รอบชิงแชมป์ประเทศไทย , รางวัลรองชนะเลิศอันดับ 2 การแข่งขันเปตอง ชาย งานกีฬานักเรียนนักศึกษาแห่งชาติ ครั้งที่ 42 รอบตัวแทนเขตการแข่งขันที่ 6 ณ สนามกีฬาจังหวัดเพชรบูรณ์ รางวัลต้นแบบสภานักเรียน เป็นต้น

**สำนักงานส่งเสริมการศึกษานอกระบบและการศึกษาตามอัธยาศัยจังหวัดสุโขทัย**

จัดการศึกษาเพื่อพัฒนาอาชีพในรูปของศูนย์ฝึกอาชีพชุมชน / 1 อำเภอ 1 อาชีพ โดยจัดการศึกษา ให้กับประชาชนทุกช่วงวัยที่ต้องการเรียนรู้เพื่อการประกอบอาชีพ พัฒนาต่อยอดอาชีพเดิมโดยการพัฒนาผลิตภัณฑ์ เป็นแบรนด์ กศน. ภายใต้ชื่อ “Singnature Marketing by ชุมชน กศน.” พัฒนา platform ช่องทางการจำหน่ายผลิตภัณฑ์/สินค้าทาง Facebook Line Website และ Instagram

**สำนักงานคณะกรรมการการอาชีวศึกษาจังหวัดสุโขทัย (สอศ.)**

วิทยาลัยการอาชีพศรีสำโรง ได้ทำความร่วมมือกับศูนย์พัฒนาฝีมือแรงงานจังหวัดสุโขทัย ในการเพิ่มพูนทักษะ พัฒนาทักษะให้กับนักเรียนนักศึกษา โดยนักเรียนนักศึกษาก่อนจบการศึกษาจะได้รับการอบรม สอบมาตรฐานวิชาชีพและทดสอบฝีมือแรงงานให้กับนักเรียนนักศึกษาทุกคน

วิทยาลัยเกษตรและเทคโนโลยีสุโขทัย มีการจัดอบรมส่งเสริมโครงการหารายได้ระหว่างเรียน ให้นักเรียน นักศึกษา โดยงานศูนย์บ่มเพาะผู้ประกอบการอาชีวศึกษา โดยมีการอบรมเขียนแผนธุรกิจ การทำโครงการหารายได้ นักเรียนเข้าร่วมแข่งขันทักษะผลดำเนินงานของศูนย์บ่มเพาะผู้ประกอบการอาชีวศึกษา ได้รางวัลระดับชาติ 4 ดาว

วิทยาลัยสารพัดช่างสุโขทัย มีการจัดการเรียนการสอน หลักสูตรระยะสั้น ช่างติดตั้งและซ่อมบำรุงระบบไฟฟ้าด้วยเซลล์แสงอาทิตย์สำหรับครัวเรือน ให้กับประชาชนและผู้สนใจ เป็นการเพิ่มพูนทักษะ พัฒนาทักษะ และเรียนรู้ทักษะใหม่ เพื่อนำไปประกอบอาชีพได้

วิทยาลัยอาชีวศึกษาสุโขทัย มีการพัฒนาหลักสูตรฐานสมรรถนะ ปรับปรุงรายวิชาเดิม โดยปรับปรุง ให้ความรู้เกี่ยวกับหลักสูตรสมรรถนะ ตามความต้องการของตลาดแรงงาน แก่บุคลากรทุกสาขาวิชา สอดคล้อง กับความต้องการของตลาดแรงงาน

วิทยาลัยเทคนิคสุโขทัย มีการพัฒนาหลักสูตรฐานสมรรถนะ ปรับปรุงรายวิชาเดิม โดยปรับปรุงความรู้เกี่ยวกับหลักสูตรสมรรถนะ ตามความต้องการของตลาดแรงงงาน แก่บุคลากรทุกสาขาวิชา สอดคล้องกับความต้องการของตลาดแรงงาน

วิทยาลัยการอาชีพศรีสัชนาลัย ได้ดำเนินงานสอนรายวิชาหลักสูตรระยะสั้น ให้กับนักเรียนสังกัด สพฐ. ในเขตพื้นที่บริการและสอนให้กับประชาชนในพื้นที่บริหาร และจัดการศึกษาเรียนร่วมทุกวันศุกร์ กับสำนักงานเขตพื้นที่การศึกษาประถมศึกษาสุโขทัย เขต 2

* **ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| ๑. ขาดงบประมาณสนับสนุนเพื่อส่งเสริมความรู้ ให้กับผู้บริหาร ครู และบุคลากรทางการศึกษา | ๑. ควรจัดสรรงบประมาณสนับสนุน เพื่อให้มีการพัฒนาผู้บริหาร ครู และบุคลากรทางการศึกษาอย่างทั่วถึงและมีประสิทธิภาพ |
| ๒. คุณภาพการจัดการเรียนการสอน บริบทและ ความต้องการของผู้เรียนแตกต่างกัน | ๒. แนะนำครูให้คำนึงถึง ลักษณะของผู้เรียน บริบทการเรียนรู้และงานเพื่อการเรียนรู้ให้กับผู้เรียน |
| ๓. สื่อนวัตกรรมเทคโนโลยีในการจัดการเรียน การสอน บริบทของโรงเรียนมีความแตกต่าง | ๓. ครูควรบูรณาการสอนหรือกิจกรรมที่ใช้  สื่อและนวัตกรรมเทคโนโลยีที่มีในท้องถิ่น |
| ๔. ขาดแคลนครุภัณฑ์เทคโนโลยีสมัยใหม่ สิ่งอำนวยความสะดวกในการจัดการเรียนการสอนบางโรงเรียน | ๔. ปรับการจัดการเรียนการสอนให้เหมาะสม ตามบริบทของโรงเรียน |
| ๕. สถานการณ์การแพร่ระบาดของโรคติดเชื้อไวรัส โคโรนา 2019 (COVID-19) เป็นเหตุทำให้ไม่สามารถดำเนินกิจกรรมสร้างทักษะได้ครบถ้วน |  |

* **นวัตกรรม/ต้นแบบหรือแบบอย่างที่ดี (Best Practice)**

๑. สำนักงานเขตพื้นที่การศึกษาประถมศึกษาสุโขทัย เขต ๑ มี “ระบบฐานข้อมูลการประกันคุณภาพภายในสถานศึกษา (SAR Online)”

๒. สำนักงานเขตพื้นที่การศึกษาประถมศึกษาสุโขทัย เขต ๑ มี “คู่มือการเข้าร่วมอบรมและการจัดกิจกรรม สื่อนวัตกรรมแบบฝึก “ลายสือไทย” และรักษ์ภาษาไทย โครงงานวิทยาศาสตร์ โครงงานอาชีพของผู้เรียนโดยใช้ขั้นตอนกระบวนการตามที่ครูเข้าร่วมโครงการและกิจกรรม การนิเทศติดตามของเขตพื้นที่ที่เข้าถึงโรงเรียนในการติดตามผลการนำโครงการและกิจกรรมไปใช้กับผู้เรียนตามวัตถุประสงค์ของโครงการจนโรงเรียนได้รับรางวัลต่าง ๆ อาทิเช่น โรงเรียนบ้านตาลพร้า ได้รับรางวัลรองชนะเลิศอันดับที่ 2 สถานศึกษายอดเยี่ยมประเภทสถานศึกษา ขนาดเล็ก ด้านบริหารจัดการ รางวัลทรงคุณค่า สพฐ. (OBEC AWARDS) จากการบริหารจัดการภายในสถานศึกษา สู่การพัฒนาทักษะการอ่านออกเขียนได้ และการจัดกิจกรรมพัฒนาความสามารถทางวิชาการผ่านกระบวนการสอบแข่งขันทางวิชาการ ระดับนานาชาติ ประจำปี พ.ศ. 2563 รอบแรก ในวันอาทิตย์ที่ 12 มกราคม 2563

**สำนักงานส่งเสริมการศึกษานอกระบบและการศึกษาตามอัธยาศัยจังหวัดสุโขทัย**

ศูนย์เรียนรู้ทุกช่วงวัย กศน.ตำบลแม่สำ อำเภอศรีสัชนาลัย จัดการศึกษาเพื่อพัฒนาอาชีพในรูปของ ศูนย์ฝึกอาชีพชุมชน / 1 อำเภอ 1 อาชีพ ให้กับประชาชนทุกช่วงวัย มีงานมีรายได้อย่างยั่งยืน

**สำนักงานคณะกรรมการการอาชีวศึกษาจังหวัดสุโขทัย (สอศ.)**

มีต้นแบบ หรือแบบอย่างที่ดี ที่เกิดขึ้นจากการดำเนินการตามนโยบาย ได้แก่

- ผู้เรียนได้รับการทดสอบมาตรฐานวิชาชีพและผ่านการทดสอบฝีมือแรงงาน

- โครงการเต้าฮวย Healthy ได้รางวัลระดับชาติ

- มีสิ่งประดิษฐ์ด้านนวัตกรรมซอฟแวร์และระบบสมองกลฝังตัว สุดยอดนวัตกรรมอาชีวศึกษา ผลงาน “ระบบจัดการฐานข้อมูลคลินิกทันตกรรม” โล่รางวัล รองชนะเลิศ อันดับที่ 1 เหรียญทอง ระดับชาติ ปีการศึกษา 2561

- โครงการ Fix it Center

- โครงการทดสอบมาตรฐานฝีมือแรงงาน

- โครงการการประกวด "สุดยอดนวัตกรรมอาชีวศึกษา" สิ่งประดิษฐ์ของคนรุ่นใหม่ประจำปีการศึกษา 2563

**2.2) การจัดการศึกษาแบบทวิศึกษา และห้องเรียนอาชีพสู่การสร้างอนาคตให้ผู้เรียนมีอาชีพและมีงานทำ**

**- ผลการดำเนินงานขับเคลื่อนนโยบายโดยสรุป** จากหน่วยงานการศึกษาและสถานศึกษาในจังหวัดสุโขทัย ได้มีการดำเนินการจัดการศึกษาแบบทวิศึกษา และห้องเรียนอาชีพสู่การสร้างอนาคตให้ผู้เรียนมีอาชีพและมีงานทำ ดังนี้

**สำนักงานเขตพื้นที่การศึกษามัธยมศึกษาสุโขทัย**

มีสถานศึกษาในสังกัดจังหวัดสุโขทัยจัดการศึกษาแบบทวิศึกษา จำนวน 4 โรงเรียน ได้แก่

1. โรงเรียนกงไกรลาศวิทยา
2. โรงเรียนไกรในวิทยาคม รัชมังคลาภิเษก
3. โรงเรียนทุ่งเสลี่ยมชนูปถัมภ์
4. โรงเรียนบ้านใหม่เจริญผลพิทยาคม

โดยความร่วมมือกับสถาบันอาชีวศึกษาเพื่อพัฒนาผู้เรียนตามหลักสูตรการจัดการศึกษาเพื่อพัฒนาผู้เรียนตามหลักสูตรการจัดการศึกษา เพื่อคุณวุฒิทางวิชาชีพโดยมีสาขาวิชาไฟฟ้า บัญชี และงานช่างยนต์

**สำนักงานคณะกรรมการการอาชีวศึกษาจังหวัดสุโขทัย (สอศ.)**

วิทยาลัยการอาชีพศรีสำโรง ได้จัดการเรียนการสอนทวิศึกษาร่วมกับโรงเรียนไกรในวิทยาคม รัชมังคลาภิเษก และได้มีการเตรียมความร่วมมือที่จะจัดการศึกษาห้องเรียนอาชีพให้กับโรงเรียนบ้านไร่วิทยาคม และโรงเรียนศรีนคร เพื่อส่งเสริมให้ผู้เรียนมีความสนใจในการเรียนสายวิชาชีพ และมีความรู้ที่จะนำไปใช้ประกอบอาชีพได้

วิทยาลัยสารพัดช่างสุโขทัย มีการจัดการศึกษาแบบทวิศึกษา โดยทำความร่วมมือกับ โรงเรียนในสังกัด สพม.สุโขทัย จำนวน ๓ โรงเรียน ดังนี้ 1 โรงเรียนกงไกรลาศวิทยา 2.โรงเรียนไกรไนวิทยาคมฯ 3.โรงเรียน ยางซ้ายพิทยาคม

วิทยาลัยเทคนิคสุโขทัย อยู่ระหว่างดำเนินโครงการห้องเรียนอาชีพ

วิทยาลัยการอาชีพศรีสัชนาลัย ดำเนินงานจัดการศึกษาแบบทวิศึกษากับโรงเรียนทุ่งเสลี่ยมชนูปถัมภ์ จำนวน ๔ สาขาวิชา ได้แก่ เทคนิคงานยานยนต์ ช่างไฟฟ้า พณิชยการบัญชี คหกรรมอาหารและโภชนาการ จำนวนนักเรียน 131 คน จำนวน 7 ห้อง

**ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| -ไม่มี- | -ไม่มี- |
|  |  |

* **นวัตกรรม/ต้นแบบหรือแบบอย่างที่ดี (Best Practice)**

**สำนักงานเขตพื้นที่การศึกษามัธยมศึกษาสุโขทัย** มีสถานศึกษาในสังกัดจังหวัดสุโขทัย การจัดการเรียนรู้ หลักสูตรทวิศึกษาในโรงเรียนบรรลุผล เมื่อนักเรียนเรียนจบแล้วจะได้รับวุฒิการศึกษา 2 วุฒิ คือ ม.6 และ ปวช.

**2.3) การจัดการศึกษาแบบทวิภาคี**

**- ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการจัดการศึกษาแบบทวิภาคี

วิทยาลัยการอาชีพศรีสำโรง ได้พัฒนายกระดับคุณภาพการจัดการศึกษาแบบทวิภาคีโดยมีการขยาย ความร่วมมือกับสถานประกอบการ ทั้งในและนอกจังหวัด เพื่อเพิ่มศักยภาพในการฝึกอาชีพในสถานประกอบการให้กับนักเรียนนักศึกษา

วิทยาลัยเกษตรและเทคโนโลยีสุโขทัย มีความร่วมมือกับสถานประกอบการในการจัดการศึกษาระบบ ทวิภาคี

1. บริษัทเบทาโกร จำกัด มหาชน ระดับประกาศนียบัตรวิชาชีพชั้นสูง (ปวส.) ประเภทกิจการ ธุรกิจผลิตและจำหน่าย สัตว์ อาหารสัตว์ อาหารแปรรูปจำนวนนักเรียน นักศึกษาในระบบทวิภาคีจำนวน 7 คน

2. บริษัทน้ำตาลทิพย์สุโขทัย จำกัด ประเภทกิจการ ผลิตและจำหน่ายอ้อย น้ำตาลทราย ระดับประกาศนียบัตรวิชาชีพชั้นสูง (ปวส.) จำนวนนักเรียน นักศึกษาในระบบทวิภาคีจำนวน 8 คน

วิทยาลัยอาชีวศึกษาสุโขทัย มีผู้สำเร็จการศึกษาในระบบทวิภาคี มีคุณภาพตามความต้องการของตลาดแรงงาน

วิทยาลัยเทคนิคสุโขทัย มีผู้สำเร็จการศึกษาในระบบทวิภาคี มีคุณภาพตามความต้องการของตลาดแรงงาน

วิทยาลัยการอาชีพศรีสัชนาลัย ดำเนินการจัดการศึกษาแบบทวิภาคี แบบ 100 % ในทุกสาขาวิชาในระดับประกาศนียบัตรวิชาชีพชั้นสูง จำนวน 5 สาขาวิชา และระดับ ปวช. 1 สาขาวิชา ได้แก่ ช่างทองหลวง

**ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| นักเรียน นักศึกษา ปรับตัวกับสถานประกอบการ ไม่ค่อยได้ | จัดกิจกรรมปฐมนิเทศและแนะแนวการออกไปทำงานในสถานประกอบการ |
| การพัฒนาหลักสูตรฐานสมรรถนะรายวิชา ที่สอดคล้องกับความต้องการของสถานประกอบการ | พัฒนาระบบการจัดทำหลักสูตรฐานสมรรถนะ หรือปรับปรุงรายวิชา หรือปรับปรุงรายวิชาเดิม  และพัฒนาหลักสูตรเพื่อให้ทันต่อตลาดแรงงาน |
| ขาดแคลนงบประมาณ | จัดสรรเพิ่มเติมงบประมาณ |
| ขาดแคลนครูผู้สอน | จัดสรรเพิ่มเติมบุคลากรครูผู้สอน |

**-นวัตกรรม/ต้นแบบหรือแบบอย่างที่ดี (Best Practice)**

**สถาบันในสังกัดสำนักงานคณะกรรมการการอาชีวศึกษาจังหวัดสุโขทัย (สอศ.)**

มีต้นแบบ หรือแบบอย่างที่ดี ที่เกิดขึ้นจากการดำเนินการตามนโยบาย ได้แก่

* ได้มีการจัดทำแผนการฝึกอาชีพ สมรรถนะการฝึกและการนิเทศ ติดตามอย่างต่อเนื่อง
* สถานศึกษาได้ลงนามความร่วมมือ (MOU) กับสถานประกอบการเพื่อจัดการเรียนการสอนอาชีวศึกษา

- มีระบบบริหารจัดการ ใช้สถานศึกษาเป็นฐาน อาศัยการมีส่วนร่วม

**3) ด้านการพัฒนาและเสริมสร้างศักยภาพทรัพยากรมนุษย์**

**3.1) การส่งเสริมสนับสนุนให้สถานศึกษาจัดการเรียนการสอนเพื่อพัฒนาผู้เรียนให้มีทักษะในศตวรรษที่ 21**

**- ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการส่งเสริมสนับสนุนให้สถานศึกษาจัดการเรียนการสอนเพื่อพัฒนาผู้เรียนให้มีทักษะในศตวรรษที่ 21 ดังนี้

**สำนักงานเขตพื้นที่การศึกษาประถมศึกษาสุโขทัย เขต 1** โรงเรียนทุกโรงเรียนในสังกัด เข้าร่วมโครงการพัฒนาการจัดการเรียนรู้ทั้งระบบ สู่การยกระดับผลสัมฤทธิ์ทางการเรียนและการเตรียมผู้เรียนให้สอดคล้องกับศตวรรษที่ 21 และมีการจัดการเรียนรู้ที่เป็นการพัฒนาผู้เรียนให้มีทักษะแห่งศตวรรษที่ ๒๑ ตามทักษะการเรียนรู้ 3Rs 8Cs

**สำนักงานเขตพื้นที่การศึกษามัธยมศึกษาสุโขทัย** โรงเรียนทุกโรงเรียนในสังกัด มีการจัดการเรียนการสอนเพื่อพัฒนาผู้เรียนให้มีทักษะในศตวรรษที่ 21 (3Rs 8Cs) ตามสภาพความพร้อมและบริบทของสถานศึกษาตามนโยบายการบริหารงาน SPM 38 Model และจัดกิจกรรมตามโครงการ “พัฒนาการจัดการเรียนรูทั้งระบบสู่การยกระดับผลสัมฤทธิ์ทางการเรียนและการเตรียมผู้เรียนให้สอดคลองกับศตวรรษ ที่ 21 ด้วยกระบวนการนิเทศแบบร่วมมือภายใต้กระบวนการ PDCA”

**สำนักงานคณะกรรมการการอาชีวศึกษาจังหวัดสุโขทัย (สอศ.)**

วิทยาลัยการอาชีพศรีสำโรง ได้จัดการเรียนการสอนเพื่อพัฒนารูปแบบให้มีทักษะในศตวรรษที่ 21 โดยจัดให้มีการจัดการเรียนการสอน 2 ภาษา คือ ภาษาอังกฤษ และภาษาจีน

วิทยาลัยเกษตรและเทคโนโลยีสุโขทัย มีการจัดการเรียนการสอน โดย

1. มีการใช้ Internet of thing (IOT) มาใช้ในการบริหารจัดการฟาร์ม ด้วยเครือข่ายไฟเบอร์ออฟติก ครอบคลุมทั้งฟาร์มพืชและฟาร์มสัตว์)

2. การใช้เทคโนโลยีปลูกพืช โดยการใช้โดรน

3. การใช้เทคโนโลยีปลูกพืชในโรงเรือนอัจฉริยะ

4. การใช้เทคโนโลยีปลูกพืชไร้ดิน

5. การใช้เทคโนโลยีควบคุมระบบน้ำหยดในอุตสาหกรรมการปลูกอ้อย

6. การใช้เทคโนโลยีเลี้ยงสัตว์ ในโรงเรือนอัจฉริยะ

7 การใช้ระบบกล้องวงจรปิดแบบเรียลไทม์

8. การใช้ระบบสแกนนิ้วมือการเข้า-ออกงานของผู้บริหาร ครู และบุคลากรทางการศึกษา

9. การใช้ระบบสแกนนิ้วมือการเข้า-ออกสถานศึกษาของนักเรียน นักศึกษา

10. การใช้เครื่องตรวจวัดอุณหภูมิกับเครื่องวัดใบหน้า AI สำหรับนักเรียนนักศึกษา ผู้บริหาร ครู บุคลากรทางการศึกษา ผู้ปกครอง และผู้ที่ลงทะเบียนเข้าออกภายในสถานศึกษา เพื่อสถิติด้านสุขภาพและความปลอดภัยขั้นสูง

11. การใช้เทคโนโลยีพลังงานสะอาด กังหันลม โซล่าเซลล์ และโซล่ารูฟ ในการผลิตกระแสไฟฟ้า

วิทยาลัยสารพัดช่างสุโขทัย มีการจัดโครงการพัฒนาห้องอินเทอร์เน็ต เพื่อเป็นแหล่งเรียนรู้ให้กับนักเรียน นักศึกษา เพื่อพัฒนาผู้เรียนด้านเทคโนโลยีดิจิทัล และสนับสนุนการจัดการเรียนการสอนในรูปแบบออนไลน์

วิทยาลัยอาชีวศึกษาสุโขทัยสถานศึกษาสนับสนุนให้ผู้เรียนได้เรียนรู้ และให้มีทักษะในศตวรรษที่ 21 1. ด้านภาษาอังกฤษ 2. ด้านภาษาจีน 3. ด้านเทคโนโลยีสารสนเทศ

วิทยาลัยเทคนิคสุโขทัย เป็นสถานศึกษาที่สนับสนุนให้ผู้เรียนได้เรียนรู้และให้มีทักษะ 1. การปฏิบัติงาน 2. พัฒนาการเรียนรู้ได้ด้วยตนเอง 3. มีการสื่อสารที่ทันสมัย

วิทยาลัยการอาชีพศรีสัชนาลัย มีการจัดโครงการพัฒนาทักษะการใช้ภาษาอังกฤษให้กับนักเรียน นักศึกษา ทุกคน และบุคลากรทางการศึกษา

**สำนักงานส่งเสริมการศึกษานอกระบบและการศึกษาตามอัธยาศัยจังหวัดสุโขทัย**

จัดกิจกรรมการเรียนการสอนในรูปแบบของโครงงาน เพื่อให้ผู้เรียนมีทักษะในการคิดวิเคราะห์ และการเรียนรู้จากประสบการณ์ตรง (Active Learning) ผ่านการสอนทักษะอาชีพต่าง ๆ

**ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| ๑. การหยุดเรียนในช่วงการแพร่ระบาดของเชื้อ ไวรัส โคโรนา 2019 (COVID –19) | ๑. ควรมีการยืดหยุ่นในด้านรูปแบบการจัดการเรียนรู้ให้เหมาะสมกับบริบทของโรงเรียนโดยใช้พื้นที่เป็นฐาน และการรายงานผล |
| ๒. ยังขาดรายละเอียดเกี่ยวกับนิยามและขอบข่ายของทักษะในศตวรรษที่ 21 (3Rs 8Cs) แต่ละทักษะชัดเจน ทำให้ในบางทักษะโรงเรียนอาจจัดกิจกรรม | ๒. ขอให้ สพฐ. กำหนดนิยามและขอบข่ายของทักษะในศตวรรษที่ 21 (3Rs 8Cs) แต่ละทักษะให้ชัดเจน และใช้เหมือนกันทุกโรงเรียน |

* **นวัตกรรม/ต้นแบบหรือแบบอย่างที่ดี (Best Practice)**

“รูปแบบการบริหารจัดการเรียนรู้ ในศตวรรษที่ ๒๑ โดยใช้สื่อสังคมออนไลน์เพื่อยกระดับผลสัมฤทธิ์ ของนักเรียน” ของโรงเรียนวัดคูหาสุวรรณ (วันครู 2504)

วิทยาลัยเกษตรและเทคโนโลยีสุโขทัย มีโรงเรือนอัจฉริยะ Smart Farmers

วิทยาลัยการอาชีพศรีสำโรง มีกิจกรรมเรียนรู้ภาษาจีน โครงการ Small Talks Small Tips

วิทยาลัยเทคนิคสุโขทัยมี การฝึกทักษะ อบรม เพื่อความรู้ในด้านทักษะในศตวรรษที่ ๒๑

**3.2) การพัฒนาครูให้มีทักษะความรู้และความชำนาญการใช้เทคโนโลยีดิจิทัล และภาษาอังกฤษรวมทั้งการจัดการเรียนการสอน (Human Capital Excellence Center : HCEC)**

**- ผลการดำเนินงานขับเคลื่อนนโยบายโดยสรุป**  พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการพัฒนาครูให้มีทักษะความรู้และความชำนาญการใช้เทคโนโลยีดิจิทัล และภาษาอังกฤษรวมทั้งการจัดการเรียนการสอน (Human Capital Excellence Center : HCEC) ดังนี้

**สำนักงานเขตพื้นที่การศึกษาประถมศึกษาสุโขทัย เขต 1** อยู่ระหว่าง รับนโยบายจาก สพฐ. เนื่องจาก สำนักงานคณะกรรมการการศึกษาขั้นพื้นฐาน จะดำเนินการจัดประชุมเชิงปฏิบัติการ ขับเคลื่อนการดำเนินงาน ของศูนย์พัฒนาศักยภาพบุคคลเพื่อความเป็นเลิศ (HCEC) ระหว่างวันที่ 23-25 กุมภาพันธ์ 2564 ณ โรงแรมเชียงใหม่ออร์คิด จังหวัดเชียงใหม่

**สำนักงานเขตพื้นที่การศึกษาประถมศึกษาสุโขทัย เขต ๒** ยังไม่มีการดำเนินการในหน่วยงาน มีเพียงการประสานงานให้ครูผู้สอนภาษาอังกฤษ ระดับประถมศึกษาในสังกัด สพป.สุโขทัย เขต 2 จำนวน 35 คน โดยมีครูเข้ารับการทดสอบจำนวน 32 คน เข้ารับการทดสอบระดับความสามารถทางภาษาอังกฤษ (English Proficiency) ตามกรอบความสามารถทางภาษาอังกฤษที่ได้รับในระดับนานาชาติ CEFR เพื่อนำไปสู่แนวทางการพัฒนาศักยภาพระดับทักษะภาษาอังกฤษ (English Skill) ที่สำนักงานคณะกรรมการสถานศึกษาขั้นพื้นฐาน ได้แจ้งให้ศูนย์พัฒนาศักยภาพ เพื่อความเป็นเลิศ (HCEC) โรงเรียนอุดมดรุณี จังหวัดสุโขทัย ดำเนินการเมื่อวันที่ 15–16 สิงหาคม 2563 ผลการทดสอบ ดังนี้

NR (Not Reported) จำนวน 2 คน

Below A1 จำนวน 2 คน

A1 สามารถใช้ และเข้าใจประโยคอย่างง่าย ๆ ได้ จำนวน 14 คน

A2 สามารถใช้และเข้าใจประโยคในชีวิตประจำวัน (ในระดับกลาง) จำนวน 12 คน

B1 สามารถพูดเขียน และจับใจความสำคัญของข้อความทั่ว ๆ ไป จำนวน 1 คน

B2 สามารถใช้ภาษาในระดับดี พูดและเขียนได้ทุกเรื่อง จำนวน 1 คน

**สำนักงานเขตพื้นที่การศึกษามัธยมศึกษาสุโขทัย** โดย สพฐ. แจ้งจัดสรรงบประมาณประจำปีงบประมาณ พ.ศ. 2564 (ศธ 04289/ว 184 ลว 11 กุมภาพันธ์ 2564 ให้แก่ ศูนย์ HCEC จำนวน 4 ศูนย์ ๆ ละ 200,000 บาท โดยระบุแนวทางการใช้งบประมาณ 3 ข้อ คือ

1. เพื่อเป็นค่าใช้จ่ายในการดำเนินการจัดสอบ วัดระดับความสามารถทางภาษาอังกฤษ ภาษาจีน เทคโนโลยีดิจิทัล หรือการสอบอื่น ๆ ตามที่ สพฐ.กำหนด

2. เพื่อเป็นค่าใช้จ่ายในการดำเนินการจัดอบรมพัฒนาให้กับครูและบุคลากรทางการศึกษาในด้านภาษาอังกฤษ ภาษาจีน เทคโนโลยีดิจิทัล และด้านการพัฒนาตามสมรรถนะวิชาชีพ และด้านอื่นๆ ตามที่ สพฐ. กำหนด

3. เพื่อเป็นค่าใช้จ่ายในการมาปฏิบัติงานนอกเวลาให้กับครู ผู้จัดการศูนย์ เจ้าหน้าที่ ICT และธุรการศูนย์ หรือบุคคลอื่น ๆ ที่ต้องมาปฏิบัติงานในวันที่มีการดำเนินการตามข้อ 1 และ ข้อ 2

**สำนักงานส่งเสริมการศึกษานอกระบบและการศึกษาตามอัธยาศัยจังหวัดสุโขทัย**

ดำเนินการพัฒนาครูให้มีทักษะ ความรู้ ความชำนาญในการใช้เทคโนโลยีดิจิทัล ปัญญาประดิษฐ์ และสามารถถ่ายทอดให้ผู้เรียนได้อย่างมีประสิทธิภาพ การจัดทำห้องเรียนออนไลน์ TKP รวมถึงให้ครูมีทักษะความรู้ ความชำนาญในการใช้ภาษาอังกฤษในหลักสูตร English Boot Camp และดำเนินการจัดอบรมครู ก ครู ข และครู ค ให้มีความรู้เกี่ยวกับดิจิทัลชุมชน เพื่อนำไปถ่ายทอดให้กับประชาชนกลุ่มเป้าหมายในการขับเคลื่อน ส่งเสริมการค้าออนไลน์ในระดับตำบล รวมถึงการใช้เทคโนโลยีดิจิทัลเพื่อการมีงาน

**สำนักงานคณะกรรมการการอาชีวศึกษาจังหวัดสุโขทัย (สอศ.)**

สถานศึกษาในสังกัด เป็นสถานศึกษาสนับสนุนให้มีการพัฒนาบุคลากร โดยมีการจัดอบรมการจัดการเรียน การสอน โดยใช้เทคโนโลยีดิจิทัลและสารสนเทศ และอบรมพัฒนาภาษาต่างประเทศ เช่น จัดการฝึกอบรมพัฒนาครูผู้สอน ด้านการสอนออนไลน์ผ่านโปรแกรม Microsoft team, Google meet และการใช้ Google drive ร่วมกับโปรแกรมสำเร็จรูปอื่น ๆ มีการจัดการเรียนการสอนเสริมวิขาภาษาอังกฤษ โดยครูชาวต่างชาติ ทุกวันจันทร์-ศุกร์

* **ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| นักเรียนที่ไม่อยู่ในวิทยาลัย ส่วนใหญ่จะไม่ได้เรียนเสริม | ควรจัดเวลาสอนเสริมในเวลาทำการปกติ และทำเป็นชุดการสอนออนไลน์ |
| ขาดอุปกรณ์ที่ทันสมัย | จัดหาอุปกรณ์ที่ทันสมัยนำมาพัฒนาองค์กร |

* **นวัตกรรม/ต้นแบบหรือแบบอย่างที่ดี (Best Practice)**

ศูนย์ HCEC โรงเรียนอุดมดรุณี ในสังกัดสำนักงานเขตพื้นที่การศึกษามัธยมศึกษาสุโขทัย

**4) ด้านการสร้างโอกาสและความเสมอภาคทางสังคม**

**4.1) การใช้แพลตฟอร์มดิจิทัลเพื่อการเรียนรู้ และใช้ดิจิทัลเป็นเครื่องมือการเรียนรู้เพื่อพัฒนา  
ด้านการศึกษาเพื่อความเป็นเลิศ (Digital Education Excellence Platform : DEEP)**

- **ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการใช้แพลตฟอร์มดิจิทัลเพื่อการเรียนรู้ และใช้ดิจิทัลเป็นเครื่องมือการเรียนรู้เพื่อพัฒนาด้านการศึกษาเพื่อความเป็นเลิศ (Digital Education Excellence Platform : DEEP) มีดังนี้

**โรงเรียนในสังกัดสำนักงานเขตพื้นที่การศึกษาประถมศึกษาสุโขทัย เขต ๑** มีการจัดการเรียนรู้ให้กับผู้เรียนโดยใช้ Digital Education Excellence Platform : DEEP เป็นเครื่องมือในการจัดการเรียนรู้ (ห้องเรียนออนไลน์)

**โรงเรียนในสังกัดสำนักงานเขตพื้นที่การศึกษาประถมศึกษาสุโขทัย เขต ๒** ดำเนินการจัดกิจกรรมดังนี้

1. จัดการอบรมสร้างความรู้ความเข้าใจให้ครูผู้สอนระดับชั้นมัธยมศึกษาปีที่ 3 ในสังกัดสำนักงานเขตพื้นที่การศึกษาประถมศึกษาสุโขทัย เขต 2 เกี่ยวกับความสำคัญการใช้แพลตฟอร์มดิจิทัลเพื่อการเรียนรู้ และการใช้ดิจิทัลเป็นเครื่องมือการเรียนรู้ เพื่อพัฒนาด้านการศึกษาที่เป็นเลิศ

2. แต่งตั้งครูผู้ดูแลระบบ (Admin) ประจำโรงเรียนขยายโอกาสทางการศึกษาในสังกัดสำนักงานเขตพื้นที่การศึกษาประถมศึกษาสุโขทัย เขต 2

3. ส่งเสริมสนับสนุนให้ครูผู้สอนมีการจัดการเรียนการสอนโดยใช้แพลตฟอร์มดังกล่าว

4. นิเทศติดตามการจัดการเรียนของครู

**สำนักงานเขตพื้นที่การศึกษามัธยมศึกษาสุโขทัย** แจ้งสถานศึกษาในสังกัด จำนวน 27 โรงเรียนสร้างบัญชีผู้ใช้งาน ระบบ DEEP ให้แก่นักเรียน และบุคลากรทางการศึกษา ทุกคน (100%)

**สำนักงานส่งเสริมการศึกษานอกระบบและการศึกษาตามอัธยาศัยจังหวัดสุโขทัย**

สถานศึกษาดำเนินการจัดการเรียนการสอน “1 ห้องเรียน ๒ ระบบ” ซึ่งเป็นการใช้ดิจิทัลเป็นเครื่องมือ ในการจัดการเรียนรู้

**สำนักงานคณะกรรมการการอาชีวศึกษาจังหวัดสุโขทัย (สอศ.)**

วิทยาลัยเกษตรและเทคโนโลยีสุโขทัย มีการจัดอบรมให้ครูมีความสามารถในการผลิตสื่อดิจิทัล (Digital Content) และจัดการเรียนการสอนด้วยแพลตฟอร์มดิจิทัล เพื่อการเรียนรู้ (Digital Learning Platform) อย่างมีคุณภาพ

วิทยาลัยอาชีวศึกษาสุโขทัย มีการจัดอบรมการใช้โปรแกรม DEEP เพื่อใช้ในการจัดการเรียนการสอน

วิทยาลัยเทคนิคสุโขทัย มีการจัดการอบรมการใช้โปรแกรม DEEP เพื่อใช้ในการจัดการเรียนการสอน

วิทยาลัยการอาชีพศรีสัชนาลัย ใช้แพลตฟอร์มดิจิทัลเพื่อการจัดการเรียนการสอนออนไลน์ ให้กับนักเรียน นักศึกษาในช่วง COVID-19

**ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| ๑. ทักษะพื้นฐานด้านการใช้งานคอมพิวเตอร์ของ ผู้เข้าอบรมไม่เพียงพอ | ๑. ทดสอบความรู้ก่อนดำเนินการอบรม |
| ๒. ระยะเวลาการอบรมน้อยเกินไป | ๒. สร้างแหล่งเรียนรู้เพิ่มเติมในรูปแบบออนไลน์ |
| ๓. การเข้าสู่ระบบเพื่อดำเนินการยุ่งยากลำบาก | ๓. ชี้แจง แนะนำการเข้าใช้งาน |
| ๔. ครูขาดความรู้ความเข้าใจในการเข้าสู่ระบบ | ๔. นิเทศ ติดตามอย่างต่อเนื่อง |
| 5. ผู้ใช้งานระบบ DEEP บางส่วนไม่สามารถเข้าใช้งานระบบได้ | 5. ควรจัดกิจกรรมฝึกอบรมการใช้งานระบบ DEEP |
| 6. ผู้ปฏิบัติงาน Admin สพม.สุโขทัย ไม่สามารถตรวจสอบการใช้งานระบบ DEEP ของโรงเรียนได้ | 6. ระบบ DEEP ควรมี Dashboard (หน้ากระดานที่ใช้ในการสรุปข้อมูลในมุมมองต่าง ๆ ) เพื่อให้สามารถตรวจสอบข้อมูลการใช้งานระบบ, รายงานผลการใช้งานระบบ DEEP ต่อหน่วยงานที่เกี่ยวข้อง, และวางแผนส่งเสริมการใช้งานระบบ DEEP ได้อย่างเป็นรูปธรรม |
| 7. สถานศึกษาบางแห่งไม่นำระบบ DEEP ไปใช้งานในช่วงสถานการณ์การแพร่ระบาดของโรคติดเชื้อ ไวรัสโคโรนา 2019 (COVID-19) | 7. ควรจัดกิจกรรมส่งเสริมการใช้งานระบบ DEEP |
| 8. สัญญาอินเทอร์เน็ตยังไม่ครอบคลุมทั้งวิทยาลัย | 8. ควรติดตั้งสัญญาณอินเทอร์เน็ตเพิ่ม |

* **นวัตกรรม/ต้นแบบหรือแบบอย่างที่ดี (Best Practice)**

**สำนักงานเขตพื้นที่การศึกษาประถมศึกษาสุโขทัย เขต ๑** มี “ฐานข้อมูลคลังห้องเรียนออนไลน์ (<http://chappiecyber.net/culkho/index.php>) ของ สพป.สท.๑”

**สำนักงานเขตพื้นที่การศึกษามัธยมศึกษาสุโขทัย** มีแบบอย่างที่ดี ได้แก่

1. โรงเรียนกงไกรลาศวิทยา มีการใช้แพลตฟอร์มดิจิทัลเพื่อการเรียนรู้โดยใช้โปรแกรมระบบบริหาร จัดการเรียนการสอน Moodle <https://www.youtube.com/watch?v=aQnC2O9XqGs>

2. โรงเรียนกงไกรลาศวิทยา มีการใช้แพลตฟอร์มดิจิทัลเพื่อการเรียนรู้โดยใช้โปรแกรมระบบบริหาร

จัดการเรียนการสอน Google Classroom (รายการ พุธเช้า ข่าวโรงเรียน ครั้งที่ 6/2564)

โรงเรียนลิไทพิทยาคมสอนออนไลน์ วันที่ 10 กุมภาพันธ์ 2564 https://www.youtube.com/watch?v=IEdHc3gYsi8&feature=youtu.be)

**สำนักงานการศึกษานอกระบบและการศึกษาตามอัธยาศัยจังหวัดสุโขทัย**

กศน.อำเภอสวรรคโลก ดำเนินการจัดการเรียนรู้ผ่านแพลตฟอร์มดิจิทัล “1 ห้องเรียน ๒ ระบบ”

**4.2) การจัดการศึกษาเด็กปฐมวัย**

**- ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการจัดการศึกษาเด็กปฐมวัย **ดังนี้**

**สำนักงานเขตพื้นที่การศึกษาประถมศึกษาสุโขทัย เขต ๑** ได้ดำเนินการพัฒนาผู้บริหาร ครู และเด็กปฐมวัย ทั้ง ๑๒๗ โรงเรียน ๑ สาขา ในสังกัดสำนักงานเขตพื้นที่การศึกษาประถมศึกษาสุโขทัย เขต ๑ โดยใช้ห้องเรียนคุณภาพเป็นฐาน และโครงการบ้านนักวิทยาศาสตร์น้อย ประเทศไทย จนเด็กเกิดทักษะสู่ศตวรรษที่ ๒๑ ได้ดีเยี่ยม และครู ผู้บริหารสถานศึกษาได้มีการพัฒนาตนเองซึ่งนำไปสู่แบบอย่างการปฏิบัติที่ดี (Best Practices) และได้รับรางวัล ในระดับจังหวัดและระดับภูมิภาค

**สำนักงานเขตพื้นที่การศึกษาประถมศึกษาสุโขทัย เขต 2** ได้จัดทำโครงการ การสร้างเครือข่าย ความร่วมมือกับพ่อแม่ ผู้ปกครองในการออกแบบกิจกรรมส่งเสริมพัฒนาการนักเรียนระดับปฐมวัยให้กับโรงเรียน ในสังกัดที่จัดการศึกษาระดับปฐมวัย จำนวน 159 โรงเรียน โดยมีวัตถุประสงค์เพื่อสร้างเครือข่ายความร่วมมือ ให้กับพ่อ แม่ ผู้ปกครอง และองค์กร และชุมชน มีความตระหนักและมีความรู้ในการจัดประสบการณ์การเรียนรู้ให้แก่เด็กปฐมวัย ตามเกณฑ์มาตรฐานในรูปแบบการจัดกิจกรรมตามหลักสูตร 6 กิจกรรมหลักทุกโรงเรียนจัดทำโครงการจัดการศึกษาปฐมวัยของโรงเรียนเพื่อรองรับและสอดคล้องกับมาตรฐานการศึกษาปฐมวัย จัดสภาพแวดล้อมที่เอื้อต่อการเรียนรู้และจัดกิจกรรมเพื่อส่งเสริมพัฒนาการทั้ง 4 ด้าน ตามหลักสูตรการศึกษาปฐมวัยพุทธศักราช 2560 โดยได้รับความร่วมมือจากพ่อ แม่ ผู้ปกครอง และองค์กร และชุมชนเป็นอย่างดียิ่ง

* **ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| มีบางสถานศึกษาที่บรรจุครูสอนชั้นปฐมวัย ไม่ตรงกับสาขาวิชาเอกปฐมวัย | มีการพัฒนา และให้ความรู้ในการจัดประสบการณ์ ด้านการศึกษาปฐมวัย แก่ครูที่ไม่จบตรงสาขาวิชาเอกปฐมวัย |
| บางโรงเรียนยังขาดบุคลากรที่มีความรู้ทางด้าน  การจัดการศึกษาปฐมวัย ทำให้ไม่สามารถพัฒนาเด็กปฐมวัยได้เท่าที่ควร | จัดสรรครู บุคลากรทางการศึกษาที่มีความรู้ความสามารถด้านการจัดการศึกษาปฐมวัยให้ครบ ทุกโรงเรียน |

* **นวัตกรรม/ต้นแบบหรือแบบอย่างที่ดี (Best Practice)**

**สำนักงานเขตพื้นที่การศึกษาประถมศึกษาสุโขทัย เขต ๑** ได้แก่   
๑. กล้วยชิมจัง  
๒. การบริหารจัดการศึกษาโดยใช้ CKR โมเดล เพื่อขับเคลื่อนการพัฒนาเด็กปฐมวัย

๓. Best Practices ด้านการจัดจัดประสบการณ์การจัดการศึกษาปฐมวัย (ด้านครูผู้สอน)  
3.๑ การพัฒนากล้ามเนื้อมัดเล็ก ด้วยศิลปะสร้างสรรค์  
3.๒ การพัฒนาทักษะการฟังและการพูดของเด็กปฐมวัย ชั้นอนุบาลปีที่ ๒ โดยใช้หนังสือเล่มใหญ่

(Big Book) ประกอบคำคล้องจอง ชุด “สุโขทัยบ้านเรา”  
๓.3 การศึกษาความมีวินัยในตนเองของเด็กปฐมวัยที่ได้รับการจัดกิจกรรมเกมการศึกษาแบบเล่น

ร่วมกับเพื่อนอย่างมีจุดมุ่งหมาย

๔. การส่งเสริมทักษะทางคณิตศาสตร์สำหรับเด็กปฐมวัยโดยใช้การจัดการเรียนรู้รูปแบบ PD2HR Model   
๕. พัฒนาทักษะการพูดของเด็กปฐมวัยโดยใช้หนังสือนิทานและแสดงบทบาทสมมติ (Family Training

Read for Child ช่วงโควิด ๑๙)  
๖. ผลการจัดกิจกรรมการเล่นโดยใช้ชุดของเล่นจากเศษ–วัสดุ เพื่อส่งเสริมความสามารถในการใช้

กล้ามเนื้อเล็กสำหรับเด็กปฐมวัย  
๗. สีสันหรรษา ชั้นอนุบาลปีที่ ๓

**สำนักงานเขตพื้นที่การศึกษาประถมศึกษาสุโขทัย เขต ๒**

|  |  |  |
| --- | --- | --- |
| **รายชื่อสถานศึกษา** | **ที่ตั้งสถานศึกษา** | **โครงการ/กิจกรรมและรายละเอียด ของต้นแบบหรือแบบอย่างที่ดี** |
| โรงเรียนอนุบาลศรีสำโรง | หมู่ 2 ต.สามเรือน  อ.ศรีสำโรง  จ.สุโขทัย 64120 | - นำการจัดกิจกรรมตามแนวทางโครงการ บ้านนักวิทยาศาสตร์น้อย ประเทศไทย กิจกรรมสะเต็มศึกษา (PBL) กิจกรรม High Scope และ กิจกรรม BBL มาร่วมบูรณาการในการจัดประสบการณ์สำหรับเด็กปฐมวัย |
| โรงเรียนอนุบาลศรีนคร  (ไทยธัญญากูล) | หมู่ 3 ต.ศรีนคร  อ.ศรีนคร  จ.สุโขทัย 64180 | - นำการจัดกิจกรรมตามแนวทางโครงการบ้านนักวิทยาศาสตร์น้อย ประเทศไทย และกิจกรรมสะเต็มศึกษา (PBL) กิจกรรม BBL มาร่วมบูรณาการในการจัดประสบการณ์สำหรับเด็กปฐมวัย |
| โรงเรียนบ้านท่าชุม  (อุดมวิทยาคาร) | 317 ซอย 5 หมู่ 2  ตำบลกลางดง  อำเภอทุ่งเสลี่ยม  จังหวัดสุโขทัย 64150 | - นำการจัดกิจกรรมตามแนวทางโครงการ บ้านนักวิทยาศาสตร์น้อย ประเทศไทย กิจกรรมสะเต็มศึกษา (PBL) และกิจกรรมBBL มาร่วมบูรณาการในการจัดประสบการณ์สำหรับเด็กปฐมวัย |

**4.3) การเข้าถึงทางการศึกษาสำหรับคนพิการ และผู้ด้อยโอกาส**

- **ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการเข้าถึงทางการศึกษาสำหรับคนพิการ และผู้ด้อยโอกาส ดังนี้

**สำนักงานเขตพื้นที่การศึกษาประถมศึกษาสุโขทัย เขต ๑**

นักเรียนเรียนรวม ของสำนักงานเขตพื้นที่การศึกษาประถมศึกษาสุโขทัย เขต ๑ ปีการศึกษา 2563 มีจำนวน 677 คน ประกอบด้วย บกพร่องทางการเห็น จำนวน 7 คน บกพร่องทางการได้ยิน จำนวน 5 คน บกพร่องทางสติปัญญา จำนวน 493 คน บกพร่องทางการพูดและภาษา 3 คน บกพร่องทางพฤติกรรมและอารมณ์

จำนวน 3 คน ออทิสติก จำนวน 40 คน ความพิการซ้อน จำนวน ๑๖ คน

สำนักงานเขตพื้นที่การศึกษาประถมศึกษาสุโขทัย เขต 1 ให้การดูแลและส่งเสริมเด็กพิการเรียนรวม ให้ได้รับศึกษาเต็มศักยภาพ โดยการสร้างความตระหนัก ความเข้าใจ และความเคลื่อนไหวเกี่ยวกับงานการศึกษาโรงเรียนเรียนรวม โดยนักเรียนที่มีความต้องการจำเป็นพิเศษ ทั้งหมด 677 คน ได้รับการดูแลช่วยเหลือ ส่งเสริม ให้ได้รับการศึกษาเต็มตามศักยภาพ และจัดทำแผนการจัดการศึกษาเฉพาะบุคคล

นักเรียนทีมีความต้องการจำเป็นพิเศษ ได้รับมอบคูปองการศึกษา สำหรับโรงเรียนรวม ภาคเรียนที่ ๑ ปีการศึกษา 2563 ณ ศูนย์การศึกษาพิเศษ ประจำจังหวัดสุโขทัย จำนวน 260 คน

โครงการพัฒนาการจัดการศึกษาของโรงเรียนเรียนรวม ในสังกัดสำนักงานเขตพื้นที่การศึกษาประถมศึกษาสุโขทัย เขต 1 สำรวจและจัดทำข้อมูลสารสนเทศ ทะเบียนคุมข้อมูลครูผู้สอนและพี่เลี้ยงเด็กพิการ จัดทำข้อมูลสารสนเทศ การบริหารจัดการเรียนรวมสำหรับเด็กที่มีความต้องการจำเป็นพิเศษ และศึกษาสภาพปัจจุบัน ผลการปฏิบัติงาน และความต้องการการบริหารจัดการของโรงเรียนเรียนรวม

ส่งเสริมบุคลากร ครูผู้สอน และพี่เลี้ยงเด็กพิการ เข้าร่วมการอบรมการพัฒนาครูและบุคลากรการศึกษา เพื่อการเรียนการสอนเด็กที่มีความต้องการพิเศษ ณ ห้องประชุมภูมิสุโข ทะเลหลวง ศูนย์การศึกษาพิเศษ ประจำจังหวัดสุโขทัย อบรม 2 รุ่น ๆ ละ 2 วัน

ตารางแสดงจำนวนและร้อยละของเด็กนักเรียนที่มีความต้องการจำเป็นพิเศษที่ได้รับการดูแลช่วยเหลือและส่งเสริมให้ได้รับการศึกษาเต็มตามศักยภาพ จำแนกตามประเภทความพิการ

|  |  |  |  |
| --- | --- | --- | --- |
| ประเภทความพิการ | เด็กที่มีความต้องการจำเป็นพิเศษ ที่ได้รับการดูแลช่วยเหลือและส่งเสริมให้ได้รับการศึกษาตามศักยภาพ จำแนกตามประเภทความพิการและจัดทำแผนการจัดการศึกษาเฉพาะบุคคล | | นักเรียนที่ได้รับการดูแล และส่งเสริมให้ได้รับการศึกษาตามศักยภาพ |
| จำนวนทั้งหมด  (คน) | จัดทำแผน IEP (คน) |
| 1. บกพร่องทางการเห็น | 7 | 7 | 100 |
| 2. บกพร่องทางการได้ยิน | 5 | 5 | 100 |
| 3. บกพร่องทางสติปัญญา | 493 | 493 | 100 |
| 4. บกพร่องทางร่างกายหรือการเคลื่อนไหวหรือสุขภาพ | 18 | 18 | 100 |
| 5. บกพร่องทางการเรียนรู้ | 92 | 92 | 100 |
| 6. บกพร่องทางการพูดและภาษา | 3 | 3 | 100 |
| 7. บกพร่องทางพฤติกรรมและอารมณ์ | 3 | 3 | 100 |
| 8. ออทิสติก | 40 | 40 | 100 |
| 9. ความพิการซ้อน | 16 | 16 | 100 |
| **รวม** | **677** | **677** | **100** |

เด็กด้อยโอกาส ผลการดำเนินงานของสำนักงานเขตพื้นที่การศึกษาประถมศึกษาสุโขทัย เขต ๑ มีการดูแลช่วยเหลือและส่งเสริมเด็กด้อยโอกาสให้ได้รับการศึกษาเต็มตามศักยภาพ ดังนี้

1. แจ้งทุกโรงเรียนประเมินตนเองตามแบบประเมินผลการส่งเสริมสนับสนุนระบบการดูแลช่วยเหลือนักเรียนของสถานศึกษา ภาคเรียนที่ 1 ของทุกปี เพื่อประเมินความพร้อมและความต่อเนื่องของการดำเนินงานระบบการดูแลช่วยเหลือนักเรียนของโรงเรียน และเป็นฐานข้อมูลในการกำกับ ติดตาม ส่งเสริมพัฒนาโรงเรียน ในสังกัด

2. แจ้งแนวทางการดำเนินงานที่เกี่ยวข้องกับระบบการดูแลช่วยเหลือนักเรียนให้โรงเรียนดำเนินการเพื่อให้เป็นไปในทิศทางเดียวกัน อาทิช่วงเวลาการเยี่ยมบ้าน การประชุมผู้ปกครองชั้นเรียน

3. จัดทำโครงการเพื่อส่งเสริม สนับสนุน พัฒนาการดำเนินงานในระบบการดูแลช่วยเหลือนักเรียน ได้แก่ โครงการสนับสนุนและติดตามการดำเนินงานของสถานศึกษา ภายใต้ชุดโครงการจัดสรรเงินอุดหนุนนักเรียนยากจนพิเศษแบบมีเงื่อนไขในสถานศึกษาสังกัด สำนักงานเขตพื้นที่การศึกษาประถมศึกษาสุโขทัย เขต 1

- กิจกรรมพัฒนาทักษะอาชีพสำหรับนักเรียนยากจนพิเศษ สอนนักเรียนปลูกผักไร้ดิน พร้อมวิธีการดูแล และการจำหน่าย ส่งเสริมให้นักเรียนยากจนพิเศษมีโอกาสเรียนรู้ ลดความเหลื่อมล้า เพื่อพัฒนาการเรียนรู้สู่อาชีพ และนำไปสู่การประกอบ อาชีพที่สุจริตในอนาคต ณ โรงเรียนบ้านสนามบิน(ประชาศึกษา) และโรงเรียนในสังกัดสำนักงานเขตพื้นที่การศึกษาประถมศึกษาสุโขทัย เขต 1

- กิจกรรมลงแขกดำนากับผู้ปกครอง และชุมชน ณ ศูนย์เรียนรู้การเกษตร แก้วภูสี ตำบลไกรกลาง อำเภอกงไกรลาศ จังหวัดสุโขทัย ซึ่งกิจกรรมนี้เป็นการสนับสนุนให้นักเรียนได้เรียนรู้กระบวนการเศรษฐกิจพอเพียงตามแนวทางศาสตร์พระราชา ให้นักเรียนได้เรียนรู้วิธีการทำนา ซึ่งเป็นอาชีพหลักของผู้ปกครอง และเพื่อส่งเสริมพัฒนาการเรียนรู้สู่อาชีพ และนำไปสู่แนวทางการประกอบอาชีพในอนาคต

โดยคณะครูและนักเรียนโรงเรียนบ้านดอนสักมิตรภาพที่ 231 สังกัดสำนักงานเขตพื้นที่การศึกษาประถมศึกษาสุโขทัย เขต 1

- กิจกรรมเล่นดนตรีเปิดหมวก ณ ตลาด 800 ปี กรุงสุโขทัย ซึ่งจัดทุกวันศุกร์ เสาร์ และอาทิตย์ ณ อุทยานประวัติศาสตร์สุโขทัย โดยโรงเรียนศรีคีรีมาศวิทยา สังกัดสำนักงานเขตพื้นที่การศึกษาประถมศึกษาสุโขทัย เขต 1 เปิดสอนดนตรีสากลเป็นวิชาเพิ่มเติมให้นักเรียน ชั้นประถมศึกษาปีที่ 4 - มัธยมศึกษาปีที่ 3 มีทั้งวงดุริยางค์ วงดนตรีลูกทุ่ง และ แตรวง เพื่อส่งเสริมพัฒนาการเรียนรู้สู่อาชีพ และนำไปสู่แนวทางการประกอบอาชีพในอนาคต ส่วนรายได้จากการเล่นดนตรี จะนำไปช่วยเหลือน้องนักเรียนยากจนภายในโรงเรียน

ตารางแสดงจำนวนและร้อยละของเด็กด้อยโอกาสที่ได้รับการดูแลช่วยเหลือ และส่งเสริมให้ได้รับการศึกษา เต็มตามศักยภาพ จำแนกตามประเภทความด้อยโอกาส

|  |  |  |  |
| --- | --- | --- | --- |
| **ประเภท** | **เด็กด้อยโอกาส** | | |
| จำนวนทั้งหมด (คน) | ได้รับการดูแลช่วยเหลือ | |
| จำนวน | ร้อยละ |
| 1. เด็กที่ถูกบังคับให้ขายแรงงานหรือแรงงานเด็ก | - | - | - |
| 2. เด็กที่อยู่ในธุรกิจทางเพศหรือโสเภณี | - | - | - |
| 3. เด็กที่ถูกทอดทิ้งหรือกำพร้าเด็ก | 24 | 24 | 100 |
| 4. เด็กในสถานพินิจและคุ้มครองเด็กและเยาวชน | - | - | - |
| 5. เด็กเร่ร่อน | 1 | 1 | 100 |
| 6. เด็กที่ได้รับผลจากโรคเอดส์ฯ | - | - | - |
| 7. เด็กในชนกลุ่มน้อย | 2 | 2 | 100 |
| 8. เด็กที่ถูกทำร้ายทารุณ | - | - | - |
| 9. เด็กยากจน(มากเป็นพิเศษ) | 11,338 | 11,338 | 100 |
| 10. เด็กที่มีปัญหาเกี่ยวกับยาเสพติด | - | - | - |
| รวม | 11,365 | 11,365 | 100 |

**สำนักงานเขตพื้นที่การศึกษาประถมศึกษาสุโขทัย เขต ๒** ร่วมกับศูนย์การศึกษาพิเศษประจำจังหวัดสุโขทัย จัดอบรมครู บุคลากรที่ดูแลนักเรียนที่มีความต้องการพิเศษ เกี่ยวกับการคัดกรองนักเรียนที่มีความต้องการพิเศษทางการศึกษา กฎหมายที่เกี่ยวข้องกับคนพิการ การจัดทำแผนการจัดการศึกษาเฉพาะบุคคล แผนการสอนเฉพาะบุคคล การกรอกข้อมูลลงระบบ IEP Online

ดำเนินการตรวจแผนการจัดการศึกษาเฉพาะบุคคลของนักเรียนที่มีความต้องการพิเศษ ที่ขอรับสื่อ บริการและความช่วยเหลืออื่นใดทางการศึกษา และนักเรียนที่มีความต้องการพิเศษได้รับจัดสรรงบประมาณ สื่อบริการและความช่วยเหลืออื่นใดทางการศึกษา จากศูนย์การศึกษาพิเศษประจำจังหวัดสุโขทัย ทั้งสิ้น 960 คน เป็นเงิน 1,920,000 บาท

ให้ความรู้แก่ครูและบุคลากรที่ดูแลนักเรียนที่มีความต้องการพิเศษ ในด้านต่าง ๆ ได้แก่ การจัดรูปแบบห้องเรียนสำหรับนักเรียนที่มีความต้องการพิเศษ การจัดห้องเสริมวิชาการ เทคนิคการสอนเด็กพิเศษ การจัดทำแบบฝึกหัดการอ่าน-การเขียนพื้นฐานสำหรับนักเรียนที่มีความต้องการพิเศษ

**สำนักงานเขตพื้นที่การศึกษามัธยมศึกษาสุโขทัย** ดำเนินการพัฒนาการศึกษาควบคู่ไปกับการพัฒนาคุณภาพชีวิตให้กับผู้เรียน โดยอาศัยแนวทางการดำเนินงานระบบการดูแลช่วยเหลือนักเรียน 5 ขั้นตอน คือ การรู้จักนักเรียนเป็นรายบุคคล การคัดกรองนักเรียน การส่งเสริมและพัฒนานักเรียน การป้องกันและแก้ไขปัญหานักเรียน และการส่งต่อ ที่มีประสิทธิภาพภายใต้ความร่วมมือกับทุกภาคส่วนในการคุ้มครองดูแลช่วยเหลือนักเรียน โดยมีแนวทางการขับเคลื่อนการบริหารจัดการระบบการดูแลช่วยเหลือนักเรียนและความปลอดภัยในโรงเรียน ภายใต้แนวคิด “สถานศึกษาปลอดภัย นักเรียนไทยอบอุ่น” ให้มีระบบการดูแลและช่วยเหลือนักเรียนอย่างมีประสิทธิภาพ เน้นการมีส่วนร่วมของภาคีเครือข่ายในการคุ้มครองดูแลช่วยเหลือผู้เรียนอย่างรอบด้าน เด็กพิการ เด็กด้อยโอกาส เด็กความสามารถพิเศษ และเด็กที่มีความต้องการช่วยเหลือเป็นกรณีพิเศษ ได้รับการพัฒนาเต็มตามศักยภาพ ตามความถนัดและความสามารถเด็กนักเรียนได้รับการพัฒนาทักษะวิชาการ ทักษะวิชาชีพ ทักษะชีวิตมีคุณภาพชีวิตที่ดี อยู่รอดปลอดภัยในสังคมปัจจุบันโดยเน้นการพัฒนาทักษะชีวิตทั้ง 4 องค์ประกอบ คือ การตระหนักรู้และเห็นคุณค่าในตนเองและผู้อื่น การคิดวิเคราะห์ ตัดสินใจ และแก้ปัญหาอย่างสร้างสรรค์ การจัดการกับอารมณ์และความเครียด การสร้างสัมพันธ์ภาพที่ดีกับผู้อื่น และได้จัดทำโครงการระบบดูแลช่วยเหลือนักเรียน โดยมีวัตถุประสงค์ เพื่อให้นักเรียนทุกคน ได้รับการพัฒนาเต็มตามศักยภาพ ได้รับการคุ้มครอง ดูแลช่วยเหลือให้รอดปลอดภัย จากปัญหาต่าง ๆ ได้อย่างทั่วถึงและทันเวลาทำให้จำนวนนักเรียนออกกลางคันลดลง นักเรียนที่ประสบปัญหา ได้รับการคุ้มครองช่วยเหลือและสามารถศึกษาต่อจนจบการศึกษาภาคบังคับและการศึกษาขั้นพื้นฐาน/ ผู้บริหาร ครู และบุคลากรทางการศึกษามีความรู้ความเข้าใจในแนวทางการดำเนินงานระบบการดูแลช่วยเหลือนักเรียน และการคุ้มครองเด็กนักเรียนและสามารถคุ้มครองช่วยเหลือได้อย่างมีประสิทธิภาพ

**ตัวชี้วัดในการดำเนินงาน**

1. จำนวนเด็กพิการเรียนรวม เด็กด้อยโอกาส ได้รับการดูแลช่วยเหลือ และส่งเสริมให้ได้รับการศึกษาเต็มตามศักยภาพ ตั้งแต่ร้อยละ 80 ขึ้นไป

2. จำนวนเด็กที่มีความสามารถพิเศษ ได้รับการดูแลช่วยเหลือและส่งเสริมให้ได้รับการศึกษา เต็มตามศักยภาพร้อยละ 80 ขึ้นไป

3. ร้อยละของนักเรียนหลุดออกจากระบบการศึกษาภาคบังคับ (ออกกลางคัน) ลดลง

4. ร้อยละของสถานศึกษาที่มีผลการประเมินตามมาตรฐานระบบการดูแลช่วยเหลือนักเรียนระดับดีขึ้นไป

**สำนักงานส่งเสริมการศึกษานอกระบบและการศึกษาตามอัธยาศัยจังหวัดสุโขทัย**

ด้วยภารกิจของสำนักงาน กศน.จังหวัดสุโขทัย มีหน้าที่ในการส่งเสริม สนับสนุน และประสานงาน การศึกษานอกระบบและการศึกษาตามอัธยาศัยให้กับประชาชนผู้ด้อย พลาดและขาดโอกาสทางการศึกษา โดยมุ่งให้สถานศึกษาในสังกัด ทั้ง 9 แห่ง ดำเนินการจัดการเรียนการสอนนอกระบบระดับการศึกษาขั้นพื้นฐาน การศึกษาต่อเนื่อง และการศึกษาตามอัธยาศัย ให้ประชาชนมีความรู้ มีอาชีพ มีงานทำ อย่างยั่งยืน รวมถึง กศน.อำเภอเมืองสุโขทัย ยังมีบทบาทหน้าที่ในการจัดการศึกษา เพื่อสร้างความเท่าเทียมทางการศึกษาให้กับผู้พิการในพื้นที่อีกด้วย

* **ปัญหาและอุปสรรคและข้อเสนอแนะ**

|  |  |
| --- | --- |
| **ปัญหา** | **ข้อเสนอแนะ** |
| 1. ขาดการประสานงานร่วมมือกับหน่วยงานต่าง ๆ ทั้งภาครัฐและ เอกชนในการจัดการศึกษาเพื่อ เด็กด้อยโอกาส | 1. ส่งเสริมการมีส่วนร่วมของทุกภาคีเครือข่าย ทางสังคมอย่างจริงจัง |
| 2. ขาดการจัดทำแผนกลยุทธ์เชิงปฏิบัติการที่เป็นรูปธรรมและ สามารถนำไปสู่การปฏิบัติจริงได้และขาดการติดตามผลการดำเนินงาน อย่างต่อเนื่อง | 2. จัดทำแผนกลยุทธ์เชิงปฏิบัติการที่เป็นรูปธรรมและ สามารถนำไปสู่การปฏิบัติจริงได้และขาดการติดตาม ผลการดำเนินงาน อย่างต่อเนื่อง |
| 3. ขาดงบประมาณสนับสนุนการพัฒนาครูและบุคลากรทางการศึกษา สร้างและผลิตสื่อนวัตกรรม | 3. ควรสนับสนุนงบประมาณเพื่อพัฒนาครุและบุคลากรทางการศึกษา สร้างและผลิตสื่อนวัตกรรม |

* **นวัตกรรม/ต้นแบบหรือแบบอย่างที่ดี (Best Practice)**

**สำนักงานเขตพื้นที่การศึกษาประถมศึกษาสุโขทัย เขต ๒** มีแบบอย่างที่ดี คือ ห้องเสริมวิชาการสำหรับ

นักเรียนที่มีความต้องการพิเศษ โดยใช้รูปแบบ TEACCH (**T**reatment and **E**ducation of **A**utistic and related **C**ommunication handicapped **C**hildren) ดังนี้

1. การจัดสิ่งแวดล้อม (Physical environment)

2. ตารางกิจกรรม (Schedule)

3. การใช้สิ่งสนับสนุนทางสายตา (Visual structure)

4. การใช้ระบบงาน (Word system)

5. การฝึกจนเป็นกิจวัตรประจำวัน (Routines Strategies)

**สำนักงานเขตพื้นที่การศึกษามัธยมศึกษาสุโขทัย** ได้ดำเนินงาน “สถานศึกษาปลอดภัย นัยวิถี SPM 38” ภายใต้แนวคิด สิทธิเสรีภาพที่นักเรียนควรได้รับ กับ บทบาทหน้าที่ของครู ตามวิถีประชาธิปไตยไทย โดยได้กำหนดแนวทางและมาตรการเพื่อให้สถานศึกษาเป็นพื้นที่ปลอดภัยสำหรับนักเรียนอย่างแท้จริง   
มีวัตถุประสงค์  
 1. เพื่อสร้างความปลอดภัยทุกรูปแบบให้เกิดขึ้นในสถานศึกษาอย่างแท้จริง

2. เพื่อสร้างมาตรการในการป้องกันภัยทุกรูปแบบที่จะเกิดขึ้นกับนักเรียนในสถานศึกษา

3. เพื่อดูแลช่วยเหลือและติดตามนักเรียนที่ได้รับผลกระทบจากสถานการณ์ในสถานศึกษา

4. เพื่อพัฒนาบุคลากรและสร้างมาตรฐานการดำเนินงานปกป้อง คุ้มครอง ดูแล ช่วยเหลือและ การรายงานเหตุการณ์ต่อผู้บังคับบัญชาอย่างฉับไวโดยมีเป้าหมายในการดำเนินงานคือ สถานศึกษาในสังกัด

ทุกแห่งมีมาตรการ/แนวทางด้านการป้องกันภัย การคุ้มครอง ดูแล ช่วยเหลือ นักเรียนทั้งทางร่างกาย จิตใจ และสิทธิเสรีภาพผู้บริหาร ครู และบุคลากรทางการศึกษา นักเรียน มีการดำเนินงานมาตรการสถานศึกษาปลอดภัย มีแนวคิดที่ดีในกรสร้างข้อตกลง แนวทางปฏิบัติ และการยอมรับฟังความคิดเห็นที่แตกต่างจากการแสดงออกด้านสิทธิและเสรีภาพของนักเรียน

**5) ด้านการปรับสมดุลและพัฒนาระบบการบริหารจัดการภาครัฐ**

**5.1) การขับเคลื่อนโรงเรียนคุณภาพของชุมชน**

**- ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการขับเคลื่อนโรงเรียนคุณภาพของชุมชน ตามที่สำนักงานคณะกรรมการการศึกษาขั้นพื้นฐาน ได้มอบหมายให้สำนักงานเขตพื้นที่การศึกษาประถมศึกษาในจังหวัดสุโขทัย ดำเนินการเกี่ยวกับโรงเรียนคุณภาพของชุมชน โดยให้สำนักงานเขตพื้นที่สำรวจ วางแผน เตรียมความพร้อม ร่วมกับผู้บริหาร คณะครูและบุคลากรทางการศึกษา ผู้ปกครองและผู้ที่เกี่ยวข้อง นำเสนอข้อมูลและสารสนเทศการบริหารจัดการโรงเรียนคุณภาพของชุมชน มีผลการดำเนินงานโดยสรุป ดังนี้

**สำนักงานเขตพื้นที่การศึกษาประถมศึกษาสุโขทัย เขต ๑** ได้ดำเนินการคัดเลือกโรงเรียนคุณภาพ ของชุมชน จำนวน ๔ โรงเรียน ได้แก่ โรงเรียนบ้านตลิ่งชัน โรงเรียนบ้านเมืองเก่า “ศรีอินทราฑิตย์” โรงเรียนบ้านปากคลองเรือ (โพธิ์โตนด) โรงเรียนบ้านกง (ราษฎร์อุทิศ) และได้ลงพื้นที่สำรวจข้อมูลพื้นฐานของโรงเรียนและข้อมูลโรงเรียนในเครือข่ายของโรงเรียนบ้านตลิ่งชัน โดยมีที่ปรึกษาสำนักงานคณะกรรมการการศึกษาขั้นพื้นฐาน ร่วมลงพื้นที่กำกับติดตามผลการดำเนินการตามแนวทางที่สำนักงานคณะกรรมการการศึกษาขั้นพื้นฐานกำหนด

**สำนักงานเขตพื้นที่การศึกษาประถมศึกษาสุโขทัย เขต 2** มีโรงเรียนคุณภาพของชุมชนที่เข้าร่วมโครงการเป็นโรงเรียนหลัก จำนวน 9 โรงเรียน ได้แก่ 1) โรงเรียนอนุบาลสวรรคโลก (คุ้งวารีวิทยา) 2) โรงเรียนบ้าน หนองแหน 3) โรงเรียนบ้านเขาดินไพรวัน 4) โรงเรียนบ้านแม่เทิน 5) โรงเรียนบ้านบึงบอน 6) โรงเรียนบ้าน สามหลัง (ประชา-รังสรรค์) 7) โรงเรียนบ้านป่ากล้วย 8) โรงเรียนเทวัญอำนวยวิทย์ 9) โรงเรียนบ้านทุ่งพล้อ และโรงเรียน Stand Alone จำนวน 2 โรงเรียน ได้แก่ 1) โรงเรียนบ้านโป่งตีนตั่ง 2) โรงเรียนบ้านแม่สาน มีโรงเรียนเครือข่ายโรงเรียนคุณภาพของชุมชน จำนวน 63 โรงเรียน

**ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| 1. การทำ Master Plan ทางโรงเรียน  ไม่สามารถดำเนินการได้ต้องอาศัยช่างวิศวกร  โยธามาช่วยในการจัดทำซึ่งทางโรงเรียนต้องเสีย  เงินในการดำเนินการและไม่แน่ใจว่างบประมาณ  จะมีให้หรือไม่ | ๑. ส่วนกลาง ควรจัดช่างวิศวกรโยธามาช่วยในการจัดทำ Master Plan |
| 2. การดำเนินงานโรงเรียนคุณภาพของชุมชน  ทาง สพฐ.เร่งรัดในการขอข้อมูลจากทาง  สำนักงานเขตพื้นที่ ทำให้การดำเนินการ  ไม่ครอบคลุมขาดการนำข้อมูลจากด้านต่าง ๆ มากำหนดเป้าหมายในการจัดการศึกษา  ให้สอดคล้องกับความจำเป็นของนักเรียน | ๒. สพฐ. ควรกำหนดการดำเนินงาน  โรงเรียนคุณภาพของชุมชนทาง สพฐ. ให้ครอบคลุมขาดการนำข้อมูลจากด้าน  ต่าง ๆ มากำหนดเป้าหมายในการจัดการศึกษาให้สอดคล้องกับความจำเป็น ของนักเรียน |
| ๓. ระยะเวลาในการดำเนินงานน้อย และเร่งด่วน | ๓. ควรมีคำสั่งแต่งตั้งคณะทำงานผู้รับผิดชอบแต่ละพื้นที่โรงเรียนที่ชัดเจน |
| ๔. ขาดงบประมาณในการติดตามการดำเนินงาน | ๔. ควรมีรูปแบบการติดตามงานและตารางงานที่เป็นไปในทิศทางเดียวกันมีการกำหนดระยะเวลาการทำงานและเกณฑ์ที่ชัดเจนทั้งระบบ |
| ๕. มีข้อจำกัดด้านเวลาในการดำเนินงานมีความถี่ของการรายงานผลการดำเนินงานค่อนข้างมาก | ๕. ควรคำนึงถึงความเหมาะสมในการจัด  ปฏิทินด้านเวลากับการปฏิบัติในการ  รายงานผลการดำเนินงานให้มีความ  สอดคล้องกัน |

* **นวัตกรรม/ต้นแบบหรือแบบอย่างที่ดี (Best Practice)**

**สำนักงานเขตพื้นที่การศึกษาประถมศึกษาสุโขทัย เขต ๑** มีสถานศึกษาที่เป็นต้นแบบหรือแบบอย่างที่ดี

ได้แก่

1. สถานศึกษาต้นแบบเศรษฐกิจพอเพียง
2. สถานศึกษาระบบดูแลช่วยเหลือและครูต้นแบบจัดการเรียนรู้บูรณาการทักษะชีวิต

**สำนักงานเขตพื้นที่การศึกษาประถมศึกษาสุโขทัย เขต ๒** มีสถานศึกษาที่เป็นต้นแบบหรือแบบอย่างที่ดี

ได้แก่

| **ที่** | **โรงเรียน** | **นวัตกรรม/ต้นแบบหรือแบบอย่างที่ดี**  **(Best Practice)** |
| --- | --- | --- |
|  | อนุบาลสวรรคโลก (คุ้งวารีวิทยา) | โครงการทักษะการดำเนินชีวิต การเรียนรู้นอกห้องเรียน การเอาชีวิตรอดจากการจมน้ำและความปลอดภัยในการสัญจรทางน้ำ |
|  | บ้านหนองแหน | โครงการพัฒนาทักษะอาชีพเพื่อการมีงานทำ  - ช่างตัดผมชาย  - นวดแผนไทย  - เครื่องดื่มแบรนด์ “หนองแหนกาแฟโบราณ”  - เกษตรพอเพียง (เลี้ยงไก่พันธุ์ไข่ เลี้ยงปลาในบ่อดิน เพาะเห็ดนางฟ้า ทำนา และปลูกผักสวนครัว)  - กีฬาฟุตบอล  - แปรรูปอาหารผลิตภัณฑ์จากมะม่วง (น้ำมะม่วงคั้นสด mango chake ข้าวเกรียบมะม่วง มะม่วงกวน มะม่วงสามรส เค้กและคุกกี้มะม่วง) |
|  | บ้านเขาดินไพรวัน | - การฝึกทักษะด้านกีฬาโดยเฉพาะกีฬาวอลเลย์บอลเพื่อใช้ ในการศึกษาต่อและเป็นอาชีพในอนาคต (เช่น การเข้าเรียนโครงการห้องเรียนกีฬา สพฐ. การเข้าเรียนในโรงเรียนกีฬา)  - การทำไม้กวาดดอกหญ้าซึ่งเป็นอาชีพของกลุ่มชุมชน |
|  | บ้านแม่เทิน | 1. งานเกษตร สวนเศรษฐกิจพอเพียง  2. งานคหกรรม งานประดิษฐ์ต่าง ๆ เช่น ผลิตภัณฑ์จากไม้ไผ่  3. ส่งเสริมกีฬาด้านต่าง ๆ ได้แก่ ฟุตบอล วอลเล่ย์บอล ฟุตซอล |
|  | บ้านบึงบอน | โรงเรียนส่งเสริมการจัดกิจกรรมการเรียนการสอนด้านอาชีพ ดังนี้  1. งานช่างไม้  2. งานเกษตร  3. งานช่างปูน  4. งานคหกรรม  5. กิจกรรมสหกรณ์ร้านค้าพึ่งพาตนเอง ส่งเสริมทักษะอาชีพ สหกรณ์ร้านค้า โครงการอาหารกลางวันและการออมทรัพย์  6. กิจกรรม กีฬาสร้างคน คนสร้างชาติ ส่งเสริมกีฬาด้านต่าง ๆ ได้แก่ ฟุตบอล ตะกร้อ บาสเกตบอล ฟุตซอล |
|  | บ้านสามหลัง (ประชารังสรรค์) | โรงเรียนส่งเสริมการจัดกิจกรรมการเรียนการสอนด้านอาชีพ ดังนี้  1. งานเกษตรทฤษฎีใหม่  2. งานคหกรรม เบอร์เกอร์รี่ |
|  | บ้านป่ากล้วย | โรงเรียนส่งเสริมการจัดกิจกรรมการเรียนการสอนด้านอาชีพ ดังนี้  1. ดนตรีไทย ดนตรีสากล  2. งานคหกรรม  3. งานทอผ้า  4. งานถักเครื่องเงิน เครื่องทองสุโขทัยโบราณ  5. ส่งเสริมด้านภาษาต่างประเทศในการสื่อสาร |
|  | เทวัญอำนวยวิทย์ | โรงเรียนส่งเสริมการจัดกิจกรรมการเรียนการสอนด้านอาชีพ ดังนี้  1. งานช่างเชื่อม  2. งานช่างไม้  3. งานเกษตร  4. งานคหกรรม เบอร์เกอร์รี่ |
|  | บ้านทุ่งพล้อ | 1. การนวดแผนไทยกับชุมชน นักเรียนชาย และนักเรียนหญิง  2. การส่งเสริมการทอผ้ากับชุมชน ผ้าถุง ผ้าพันคอ |

**5.2) โรงเรียนมัธยมดีสี่มุมเมือง**

**- ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการขับเคลื่อนโรงเรียนมัธยมดีสี่มุมเมือง ดังนี้

**สำนักงานเขตพื้นที่การศึกษามัธยมศึกษาสุโขทัย** พิจารณาคัดเลือกโรงเรียนเข้าร่วมโครงการโรงเรียนคุณภาพ : โรงเรียนมัธยมดีสี่มุมเมือง โดยกำหนดเกณฑ์การคัดเลือกและระดับคะแนนตามกรอบแนวทาง การคัดเลือกโรงเรียนคุณภาพของ สพฐ. และดำเนินการพิจารณาคัดเลือกฯ ในรูปแบบคณะกรรมการฯ โดยคณะกรรมการพิจารณาคัดเลือกโรงเรียนคุณภาพ : โรงเรียนมัธยมดีสี่มุมเมือง ตามคำสั่งสำนักงานเขตพื้นที่การศึกษามัธยมศึกษาสุโขทัย

* **ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| กรอบแนวทางและเกณฑ์การคัดเลือกโรงเรียนคุณภาพ : โรงเรียนมัธยมดีสี่มุมเมือง มีการเปลี่ยนแปลงหลายครั้ง ทำให้ผู้ปฏิบัติงานเกิดความสับสนในการดำเนินงาน | ควรกำหนดกรอบแนวทาง, เกณฑ์การคัดเลือก, และระดับคะแนนที่ชัดเจนและปฏิบัติได้ |

* **นวัตกรรม/ต้นแบบหรือแบบอย่างที่ดี (Best Practice)**

1. รูปแบบการพิจารณาคัดเลือกโรงเรียนคุณภาพ : โรงเรียนมัธยมดีสี่มุมเมืองของสำนักงานเขตพื้นที่การศึกษามัธยมศึกษาสุโขทัย

2 แผนพัฒนาโรงเรียนมัธยมดีสี่มุมเมืองของสถานศึกษา จำนวน 8 โรงเรียน

**5.3) โรงเรียนคุณภาพประจำตำบล**

**- ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการขับเคลื่อนโรงเรียนคุณภาพประจำตำบล ดังนี้

**สำนักงานเขตพื้นที่การศึกษาประถมศึกษาสุโขทัย เขต ๑** ได้ดำเนินการขับเคลื่อนโรงเรียนคุณภาพประจำตำบล โดยจัดกิจกรรมส่งเสริมพัฒนาศักยภาพนักเรียน ส่งเสริมศักยภาพของครู การให้ความรู้สร้างความตระหนัก ในการเป็นผู้นำ ผู้ตามที่ดีของผู้บริหารสถานศึกษาในโรงเรียนคุณภาพประจำตำบล และได้จัดกิจกรรมแลกเปลี่ยนเรียนรู้ให้กับโรงเรียนคุณภาพประจำตำบลได้แลกเปลี่ยนเรียนรู้ (Symposium) ดังนี้ การเสริมสร้างศักยภาพ การจัดการเรียนการสอนของครู การจัดการศึกษาเพื่อพัฒนาคุณภาพชีวิตที่เป็นมิตรกับสิ่งแวดล้อม การส่งเสริมความสามารถในการแสดงออกของนักเรียนด้านวิชาการ การส่งเสริมความสามารถในการแสดงออกของนักเรียน ด้านทักษะอาชีพ

**สำนักงานเขตพื้นที่การศึกษาประถมศึกษาสุโขทัย เขต 2** มีโรงเรียนคุณภาพประจำตำบล จำนวน 45 โรงเรียน ขับเคลื่อนโรงเรียนคุณภาพประจำตำบลผ่านกิจกรรมแบบอย่างการปฏิบัติงานที่เป็นเลิศ ของโรงเรียนคุณภาพประจำตำบล (1 โรงเรียน 1 Best Practice)

**สำนักงานเขตพื้นที่การศึกษามัธยมศึกษาสุโขทัย** มีโรงเรียนคุณภาพประจำตำบลในสังกัดสำนักงานเขตพื้นที่การศึกษามัธยมศึกษาสุโขทัย จำนวน 27 โรงเรียน มีการจัดการเรียนการสอน การดำเนินงานการรับนักเรียนในรูปแบบที่เหมาะกับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ของแต่ละพื้นที่ ที่เป็นที่ตั้งของสถานศึกษา มีโรงเรียนคุณภาพประจำตำบลในสังกัดที่ได้รับงบประมาณค่าวัสดุครุภัณฑ์และสิ่งก่อสร้าง จำนวน 30 โรงเรียน กำลังอยู่ระหว่างดำเนินการจัดซื้อและจัดจ้าง

* **ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| ขาดงบประมาณในการสนับสนุนให้กับทางโรงเรียนจัดกิจกรรม | ควรจัดสรรงบประมาณสนับสนุนให้กับทางโรงเรียน จัดกิจกรรม |

**นวัตกรรม/ต้นแบบหรือแบบอย่างที่ดี (Best Practice)**

**สำนักงานเขตพื้นที่การศึกษาประถมศึกษาสุโขทัย เขต ๑** มีดังนี้

1. การจัดกิจกรรมการเรียนการสอนของครู (โรงเรียนวัดคูหาสุวรรณ (วันครู ๒๕๐๔)
2. การจัดการศึกษาเพื่อพัฒนาคุณภาพชีวิตที่เป็นมิตรกับสิ่งแวดล้อม (โรงเรียนบ้านดงเดือย)
3. ความสามารถในการแสดงออกของนักเรียนด้านวิชาการ (โรงเรียนบ้านเมืองเก่า “ศรีอินทราทิตย์”
4. ความสามารถในการแสดงออกของนักเรียนด้านทักษะอาชีพ (โรงเรียนบ้านยางเมือง)

**สำนักงานเขตพื้นที่การศึกษาประถมศึกษาสุโขทัย เขต ๒** มีดังนี้

| **ที่** | **โรงเรียน** | **แบบอย่างการปฏิบัติงานที่เป็นเลิศ** |
| --- | --- | --- |
| 1 | บ้านกลางดง | * โรงเรียนปลอดขยะ (zero waste school) |
| 2 | บ้านสามหลัง (ประชารังสรรค์) | * การจัดกิจกรม PLC โดยใช้ แผนจัดการเรียนรู้ CO5STEP |
| 3 | บ้านท่าชุม (ประชาอุทิศ วิทยาคาร) | * สถานศึกษาที่มีระบบกลไกการบริหารจัดการคุณภาพและมาตรฐานการศึกษาเพื่อการประกันคุณภาพ |
| 4 | บ้านแม่ทุเลา | * โรงเรียนต้นแบบการใช้กระบวนการของลูกเสือ   ยุวกาชาดปลูกฝังระเบียบวินัยให้แก่นักเรียน |
| 5 | บ้านหนองรังสิต | * การพัฒนาธรรมนูญโรงเรียนในการแก้ปัญหาพฤติกรรมนักเรียนโดยอาศัยการมีส่วนร่วมของท้องถิ่น |
| 6 | ศึกษาเกษตรศิลป์ | * รูปแบบการพัฒนาสถานศึกษาสู่ 4Q quality |
| 7 | บ้านหนองแหน | * การพัฒนาทักษะอาชีพเพื่อการมีงานทำ การแปรรูปอาหารผลิตภัณฑ์จากมะม่วง “Mango processing” |
| 8 | บ้านน้ำขุม | * การพัฒนาสิ่งแวดล้อมในโรงเรียนบ้านน้ำขุมสำหรับนักเรียนบกพร่องทางการเรียนรู้ |
| 9 | อนุบาลศรีนคร (ไทยธัญญานุกูล) | * โรงเรียนคุณธรรมต้นแบบ สพฐ. ประจำปี 2560 |
| 10 | บ้านหนองบัว | * การบริหารจัดการในชื่อ Model “ต่อยอดคนดี สู่วิถีที่ยั่งยืน” |
| 11 | บ้านดงคู่ | * ส่งเสริมการเล่นดนตรีไทยห่างไกลยาเสพติด (อังกาลุง) |
| 12 | ป่ากล้วย | * โรงเรียนดนตรีไทย 100% ของกรมส่งเสริมวัฒนธรรม กระทรวงวัฒนธรรมรุ่นที่ 1 ปี 2561 |
| 13 | บ้านปากคะยาง | * โรงเรียนตามรอยพ่ออยู่อย่างพอเพียง เลี้ยงไก่ไข่ |
| 14 | บ้านตึก | * โรงเรียนเศรษฐกิจพอเพียง เกษตรอินทรีย์ |
| 15 | บ้านทุ่งพล้อ | * โรงเรียนอาหารกลางวันดีมีประโยชน์ |
| 16 | บ้านสันหีบ | * ศูนย์การเรียนรู้ตามหลักปรัชญาของเศรษฐกิจพอเพียง |
| 17 | บ้านผาเวียง | * โรงเรียนต้นแบบโรงเรียนขนาดใหญ่ด้านการบริหาร จัดการขยะ |
| 18 | บ้านสารจิตร | * ห้องสมุดส่งเสริมการอ่าน (ห้องสมุดโรงหนัง) |
| 19 | วัดเกาะน้อย | * โรงเรียนเศรษฐกิจพอเพียง (อุโมงค์ผักกินได้) |
| 20 | อนุบาลศรีสัชนาลัย (บ้านหาดสูง) | * โครงการห้องเรียนพิเศษ MEP (Mini English Program) |
| 21 | วัดตลิ่งชัน | * โรงเรียนสีขาวปลอดยาเสพติด |
| 22 | บ้านเกาะตาเลี้ยง  (ทองดีประชานุกูล) | * เสริมสร้างทักษะอาชีพสู่การมีงานทำ สำหรับนักเรียนระดับชั้นมัธยมศึกษาตอนต้น |
| 23 | บ้านคลองตาล (กระจ่างจินดา) | * โรงเรียนส่งเสริมศักยภาพด้านศิลปะ |
| 24 | มิตรสัมพันธ์ (เพียวอนุสรณ์) | * ออมทรัพย์ตามรอยพ่อ |
| 25 | บ้านวังพิกุล | * สถานศึกษาสีขาว ปลอดยาเสพติดและอบายมุข |
| 26 | บ้านซ่าน | * งานจักสานภูมิปัญญาท้องถิ่น |
| 27 | บ้านนา | * การน้อมนำหลักปรัชญาเศรษฐกิจพอเพียงสู่วิถีพอเพียง * สู่วิถีชีวิต (การเพาะเห็ด) |
| 28 | บ้านไร่ (สำนักงานสลากกินแบ่งสงเคราะห์ 155) | * โรงเรียนสะอาด บรรยากาศงามตา |
| 29 | บ้านท่ามักกะสัง | * ส่งเสริมทักษะอาชีพผู้เรียน อาหารจานเดียว |
| 30 | บ้านวังทอง | * สถานศึกษาแบบอย่างการจัดกิจกรรมการเรียนรู้และการบริหารจัดการตามหลักปรัชญาของเศรษฐกิจพอเพียง |
| 31 | บ้านวังลึก (ยุวนาฎชนูทิศ) | * โรงเรียนส่งเสริมความเป็นเลิศด้านดนตรี |
| 32 | บ้านโคกกะทือ | * โรงเรียนเศรษฐกิจพอเพียง |
| 33 | บ้านสันติพิทยาคาร | * โรงเรียนฟันแท้ดีครบ จนจบ ป.6 * (Cavity Free School) ปีการศึกษา 2561 |
| 34 | อนุบาลศรีสำโรง | * ผลงานวิจัยวิทยาศาสตร์สิ่งแวดล้อม GLOBE Student Research |
| 35 | วัดคลองกระจง | * โรงเรียนส่งเสริมการเรียนการสอนดนตรีไทย |
| 36 | บ้านวังแร่ | * โรงเรียนพัฒนาผู้เรียนให้มีสุขภาพที่ดีและมีสุนทรียภาพ |
| 37 | บ้านหนองป่าตอ | * โรงเรียนต้นแบบการจัดการเรียนการสอนศึกษาทางไกลผ่านดาวเทียม |
| 38 | บ้านดงไทยวิทยา | * ส่งเสริมทักษะอาชีพผู้เรียน อาหารหวาน คาว เพื่อสุขภาพ |
| 39 | มิตรภาพที่ 38 (บ้านหนองเรียง) | * โรงเรียนต้นแบบจัดการเรียนรวม * (นักเรียนที่มีความต้องการพิเศษ) |
| 40 | วัดปากน้ำ | * โรงเรียนส่งเสริมศักยภาพด้านวงดนตรีสตริง |
| 41 | บ้านป่ากุมเกาะ | * โรงเรียนส่งเสริมทักษะอาชีพนวดสปาฝ่าเท้า |
| 42 | บ้านขอนซุง | * สถานศึกษาส่งเสริมคุณธรรม จริยธรรมในโรงเรียน |
| 43 | วัดหนองโว้ง (อรรถกิจวิทยาคาร) | * อาหารกลางวันจิตอาสาประชาร่วมใจ |
| 44 | อนุบาลสวรรคโลก(คุ้งวารีวิทยา) | * โรงเรียนส่งเสริมทักษะอาชีพขนมอบ |
| 45 | บ้านหนองกลับ | * โรงเรียนสร้างจิตสำนึก และความรู้ในการผลิตและบริโภคที่เป็นมิตรกับสิ่งแวดล้อม |

**สำนักงานเขตพื้นที่การศึกษามัธยมศึกษาสุโขทัย** มีแบบอย่างที่ดี คือ กิจกรรมสภานักเรียนโรงเรียน ศรีสำโรงชนูปถัมภ์

**5.4) โรงเรียนขนาดเล็กที่ดำรงอยู่ได้ด้วยตนเอง Stand Alone**

**- ผลการดำเนินงานขับเคลื่อนนโยบายโดยสรุป** พบว่า หน่วยงานการศึกษาและสถานศึกษาในจังหวัดสุโขทัย ได้มีการดำเนินการขับเคลื่อนโรงเรียนขนาดเล็ก Stand Alone ที่ดำรงอยู่ได้ด้วยตนเองดังนี้

**สำนักงานเขตพื้นที่การศึกษาประถมศึกษาสุโขทัย เขต 1** มีโรงเรียนขนาดเล็ก จำนวน 76 โรงเรียน 1 สาขา เป็นโรงเรียนขนาดเล็ก Stand Alone ที่ดำรงอยู่ได้ด้วยตนเอง เนื่องจากมีค่าคะแนน O-NET มากกว่า ค่าคะแนนเฉลี่ยระดับประเทศ 2 กลุ่มสาระวิชาขึ้นไปติดต่อกัน จำนวน 8 โรงเรียน คิดเป็นร้อยละ 10.39 และสำนักงานเขตพื้นที่การศึกษาประถมศึกษาสุโขทัย เขต 1 ได้กำหนดให้โรงเรียนขนาดเล็ก Stand Alone ที่ดำรงอยู่ได้ด้วยตนเอง ดำเนินการจัดทำแผนพัฒนาคุณภาพการศึกษา 3 ปีการศึกษา (ปีการศึกษา 2563 – 2565) โดยจัดทำบันทึกข้อตกลงความร่วมมือในการยกระดับคุณภาพการศึกษาของสถานศึกษา ซึ่งมีข้อตกลง ดังนี้

1. ด้านนักเรียน

1) สถานศึกษามีผลคะแนนการทดสอบความสามารถพื้นฐานระดับชาติ (NT) ของนักเรียนชั้นประถมศึกษาปีที่ 3 ด้านภาษา ด้านคำนวณ และด้านเหตุผล สูงกว่าระดับประเทศ และสูงกว่าปีที่ผ่านมา

2) สถานศึกษามีผลคะแนนการทดสอบทางการศึกษาขั้นพื้นฐาน (O-NET) ของนักเรียนชั้นประถมศึกษา ปีที่ 6 และชั้นมัธยมศึกษาปีที่ 3 ในแต่ละกลุ่มสาระ สูงกว่าระดับประเทศ

3) นักเรียนชั้นประถมศึกษาปีที่ 1 ทุกคน อ่านออก เขียนได้

4) นักเรียนชั้นประถมศึกษาปีที่ 2 - 6 ทุกคน อ่านคล่อง เขียนคล่อง

2. ด้านครู

1) ครูและบุคลากรทางการศึกษาทุกคนพัฒนาตนเองผ่านเทคโนโลยีดิจิทัล (Digital Tecnology)

อย่างน้อยคนละ 1 หลักสูตร/ปี

2) ครูจัดทำแผนพัฒนาตนเองในรูปแบบชุมชนแห่งการเรียนรู้ทางวิชาชีพ (Professional Learning Community : PLC)

3) ครูผู้สอนทุกคนใช้เทคโนโลยีการศึกษาทางไกลผ่านดาวเทียม (DLTV) และเทคโนโลยีการศึกษาทางไกล ผ่านเทคโนโลยีสารสนเทศ (DLIT) เป็นเครื่องมือในการจัดการเรียนรู้ให้แก่นักเรียน

3. ด้านประสิทธิภาพการบริหารจัดการ

1) สถานศึกษามีผลการประเมินภายในอยู่ในระดับดีขึ้นไป

2) สถานศึกษาจัดการเรียนรู้ตามแนวทาง สะเต็มศึกษา (STEM Education) มีนวัตกรรมเพื่อสร้างมูลค่าเพิ่มสอดคล้องกับประเทศไทย 4.0

3) สถานศึกษาจัดการเรียนการสอนเพื่อเพิ่มทักษะการคิดแบบมีเหตุผลและเป็นขั้นตอน (Coding) ให้กับนักเรียนระดับประถมศึกษาและมัธยมศึกษาตอนต้น


4) สถานศึกษาสนับสนุนให้ครูและบุคลากรทางการศึกษาใช้เทคโนโลยีการศึกษาทางไกล ผ่านดาวเทียม (DLTV) และเทคโนโลยีการศึกษาทางไกลผ่านเทคโนโลยีสารสนเทศ (DLIT) เป็นเครื่องมือในการจัดการเรียนรู้ ให้แก่นักเรียน

* **ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| 1. โรงเรียนขนาดเล็กได้รับงบประมาณน้อยกว่าโรงเรียน  ขนาดใหญ่ เพราะรัฐจัดสรรงบประมาณโดยคิดจากรายหัว  นักเรียน โรงเรียนขนาดเล็กจึงทำให้โรงเรียนขนาดเล็ก  มีต้นทุนการจัดการเรียนการสอนต่อหัวสูงกว่าโรงเรียน  ขนาดใหญ่ และประสบปัญหางบประมาณไม่เพียงพอ  ในการบริหารจัดการเรียน  2.โรงเรียนขนาดเล็กมีจำนวนครูไม่ครบชั้น ไม่ครบทุกสาขา  วิชาหลัก | 1. สนับสนุนสื่ออุปกรณ์ในการจัดการเรียน  การสอนเพื่อพัฒนาคุณภาพการศึกษาให้ได้  มาตรฐานสากล  2. สนับสนุนงบประมาณในการจัดทำสื่อหรือ  ใบงานสำหรับการจัดการเรียนการสอนให้กับ  นักเรียน  3. โรงเรียนขนาดเล็กที่ดำรงอยู่ได้ด้วยตนเอง  จะต้องจัดทำแผนพัฒนาการศึกษา เพื่อยกระดับ  ผลสัมฤทธิ์ให้สูงขึ้นทุกกลุ่มสาระวิชาติดต่อกัน  และสูงกว่าระดับประเทศ |

**นวัตกรรม/ต้นแบบหรือแบบอย่างที่ดี (Best Practice)** ดังนี้

**นวัตกรรม CKR MODEL บริหารงานของโรงเรียนเชิงคีรี (สุวิชานวรวุฒิ)**



**สำนักงานเขตพื้นที่การศึกษาประถมศึกษาสุโขทัย เขต 2** มีโรงเรียนขนาดเล็ก Stand Alone ที่ดำรงอยู่ได้ด้วยตนเองในสังกัด จำนวน 9 โรงเรียน แบ่งเป็น โรงเรียนขนาดเล็ก Stand Alone พื้นที่สูง มีจำนวน 4 โรงเรียน โรงเรียนขนาดเล็ก Stand Alone ผลสัมฤทธิ์สูง จากผลการทดสอบทางการศึกษาระดับชาติพื้นฐานชั้นประถมศึกษาปีที่ 6 (O-NET) ติดต่อกัน 3 ปี ปีการศึกษา 2560-2462 จำนวน 5 โรงเรียน ดังนี้

1. โรงเรียนขนาดเล็ก Stand Alone พื้นที่สูงโรงเรียนบ้านแม่สาน โรงเรียนบ้านแม่สานสามัคคี โรงเรียนบ้านโป่งตีนตั่ง และโรงเรียนบ้านห้วยหยวก

2. โรงเรียนขนาดเล็ก Stand Alone ผลสัมฤทธิ์สูง โรงเรียนบ้านใหม่โพธิ์งาม โรงเรียนบ้านนาพง โรงเรียนบ้านปากสาน โรงเรียนบ้านวังสมบูรณ์ และโรงเรียนบ้านไผ่ตะล่อม

โรงเรียนขนาดเล็กที่ดำรงอยู่ได้ด้วยตนเองมีการดำเนินการบริหารจัดการ ดังนี้

1. ด้านการจัดการเรียนการในโรงเรียนขนาดเล็ก Stand Alone จัดการเรียนการสอนแบบคละชั้นเรียน ใช้สื่อ DLTV มีครูไม่ครบชั้น เพิ่มเติมในวิชาหลักที่ขาดแคลนครู ครูไม่ตรงวิชาเอก และสื่อ 60 พรรษา สมเด็จพระเทพรัตนราชสุดาฯ สยามบรมราชกุมารี โรงเรียนปรับปรุงสภาพแวดล้อมให้เหมาะสมกับความต้องการของนักเรียน บริหารจัดการหลักสูตรให้มีความยืดหยุ่นและสอดคล้องกับหลักสูตรสถานศึกษาจัดการเรียนการสอน โดยพัฒนาแหล่งเรียนรู้ภายในโรงเรียนให้สอดคล้องกับกิจกรรมการเรียนการสอน

2. ด้านบริหารจัดการแบบมีส่วนร่วมโดย ผู้ปกครอง ชุมชน หน่วยงานองค์กรปกครองส่วนท้องถิ่น เอกชน และองค์กรอื่นมีส่วนร่วมในการบริหารจัดการโรงเรียนวางแผนการจัดการศึกษาและสร้างความเข้าใจในการบริหารจัดการโรงเรียนเพื่อสนับสนุนการจัดการศึกษา เช่น ระดมทรัพยากรจากภาคีเครือข่าย เพื่อสนับสนุนงบประมาณ วัสดุอุปกรณ์ สื่อการจัดการเรียนการสอน

**ผลสัมฤทธิ์ทางการเรียนโรงเรียนขนาดเล็กที่ดำรงอยู่ได้ด้วยตนเอง**

**ผลการทดสอบทางการศึกษาระดับชาติขั้นพื้นฐาน (O – NET ) ชั้นประถมศึกษาปีที่ 6 ปีการศึกษา 2562**

| **ลำดับ** | **ระดับประเทศ** | **ปีการศึกษา 2562** | | | | |
| --- | --- | --- | --- | --- | --- | --- |
|  |  | **ภาษาไทย** | **คณิตฯ** | **วิทย์ฯ** | **ภาษาอังกฤษ** | **รวมเฉลี่ย** |
|  | **ระดับประเทศ** | **49.07** | **32.9** | **35.55** | **34.42** | **37.99** |
|  | **ระดับสังกัด** | **47.95** | **31.6** | **34.3** | **30.86** | **36.18** |
|  | **ระดับจังหวัด** | **50.06** | **33.8** | **35.6** | **32.25** | **37.93** |
|  | **ระดับเขตพื้นที่** | **51.71** | **33.93** | **36.82** | **32.88** | **38.84** |
|  | **ระดับโรงเรียน** |  |  |  |  |  |
| 1 | บ้านใหม่โพธิ์งาม | 62.33 | 46.67 | 47.19 | 53.61 | 53.2 |
| 2 | บ้านปากสาน | 50.31 | 41.25 | 34.88 | 51.25 | 44.42 |
| 3 | บ้านวังสมบูรณ์ | 56.40 | 44.58 | 36.75 | 35.83 | 43.39 |
| 4 | บ้านไผ่ตะล่อม | 53.90 | 43.00 | 34.65 | 35.00 | 41.64 |
| 5 | บ้านนาพง | 55.75 | 33.75 | 40.38 | 33.75 | 40.91 |
| 6 | บ้านห้วยหยวก | 52.25 | 40.00 | 35.58 | 32.5 | 40.08 |
| 7 | บ้านโป่งตีนตั่ง | 53.67 | 35.83 | 37.42 | 29.58 | 39.13 |
| 8 | บ้านแม่สาน | 47.56 | 18.75 | 31.13 | 30.63 | 32.02 |
| 9 | แม่สานสามัคคี | 40.08 | 25.00 | 30.50 | 30.00 | 31.4 |

* **ปัญหาและอุปสรรคและข้อเสนอแนะ**

|  |  |
| --- | --- |
| ปัญหาอุปสรรค | ข้อเสนอแนะ |
| 1. โรงเรียนขนาดเล็ก Stand Alone พื้นที่สูง ขาดแคลนครู ผู้บริหาร เนื่องจากครู ผู้บริหาร มีการย้ายบ่อยหรือไม่มีผู้บริหารทำให้การบริหารจัดการโรงเรียนขาดความต่อเนื่องในการพัฒนา  การจัดการเรียนการสอน  2. งบประมาณในการบริหารจัดการมีไม่เพียงพอ  เนื่องจากนักเรียนมีน้อยซึ่งงบประมาณจัดสรรตามรายหัวนักเรียน  3. เทคโนโลยีความก้าวหน้าทางเทคโนโลยี เพื่อประยุกต์ใช้ในการจัดการเรียนการสอนภายใต้ข้อจำกัดด้วยกำลังคนมีน้อยเทคโนโลยี มีราคาสูงและปรับเปลี่ยนบ่อยส่งผลต่อโรงเรียน มีภาระค่าใช้จ่ายสูง | 1. เพื่อสร้างขวัญและกำลังใจควรมีค่าตอบแทนกรณีพิเศษสำหรับผู้บริหารและครูผู้สอนสำหรับโรงเรียน Stand Alone พื้นที่สูง  2. สพฐ.ควรสนับสนุนงบประมาณเพิ่มเติมให้โรงเรียน Stand Alone พื้นที่สูง เพื่อบริหารจัดการ |

* **นวัตกรรม/ต้นแบบหรือแบบอย่างที่ดี (Best Practice)**

โรงเรียนบ้านใหม่โพธิ์งาม เป็นโรงเรียนขนาดเล็ก Stand Alone ที่มีผลสัมฤทธิ์สูงจากผลการทดสอบทางการศึกษาระดับชาติขั้นพื้นฐาน (O-NET) ชั้นประถมศึกษาปีที่ 2 มีคะแนนเฉลี่ยรายวิชา ภาษาไทย คณิตศาสตร์ วิทยาศาสตร์ ภาษาอังกฤษ สูงกว่าระดับประเทศจากผลสัมฤทธิ์ทางการเรียนที่สูงในทุก ๆ ปี ที่ผ่านมาโรงเรียนมีการดำเนินการพัฒนาคุณผู้เรียนให้สูงขึ้นโดยการขับเคลื่อนคุณภาพการศึกษา ด้วยกระบวนการบริหารจัดการ ดังนี้

1. ด้านกระบวนการบริหารและการจัดการหลักสูตร โรงเรียนมีหลักสูตรครอบคลุมพัฒนาการ ทั้ง 4 ด้าน สอดคล้องกับบริบทของท้องถิ่น เน้นผู้เรียนลงมือปฏิบัติด้วยตัวเอง เน้นปรับปรุงกิจกรรมหลักสูตร

ที่สอดคล้องกับวิถีชีวิตของครอบครัว ชุมชน ส่งเสริมการมีส่วนร่วมของผู้เกี่ยวข้องทุกฝ่าย

2. ส่งเสริมให้ครูมีความเชี่ยวชาญด้านการจัดประสบการณ์ พัฒนาครูให้มีความรู้ความเข้าใจมีความสามารถวิเคราะห์และออกแบบหลักสูตรสถานศึกษามีทักษะในการจัดการประสบการณ์และส่งเสริมพัฒนาครูด้วยกิจกรรมชุมชมแห่งการเรียนรู้ทางวิชาชีพ PLC ทุกวันศุกร์ ครูสร้างโอกาสให้เด็กได้รับประสบการณ์ตรง เล่น ปฏิบัติอย่างมีความสุข จัดบรรยากาศที่เอื้อต่อการเรียนรู้ใช้สื่อและเทคโนโลยีเหมาะสมกับวัย มีการประเมินพัฒนาการเด็กตามสภาพจริงและนำผลประเมินพัฒนาเด็กไปปรับปรุงจัดประสบการณ์และพัฒนาเด็ก

3. จัดการเรียนการสอนโดยใช้บริการสื่อ DLTV และสื่อเทคโนโลยีสารสนเทศเพื่อสนับสนุนการจัดการเรียนการสอนและโรงเรียนบริหารจัดการคุณภาพของสถานศึกษาด้วยกระบวนการ PDCA และพัฒนารูปแบบการยกระดับผลสัมฤทธิ์ทางการเรียนด้วยกระบวนการ BASA

4. การบริหารจัดการแบบมีส่วนร่วมของทุกภาคส่วน ส่งเสริมสนับสนุนการศึกษามีส่วนร่วมในการแสดงความคิดเห็น ร่วมคิดมีส่วนร่วมปฏิบัติงานร่วมทำ โดยการให้ผู้ปกครองนักเรียนและชุมชนมีส่วนร่วมในการพัฒนาด้านอาคารสถานที่ ร่วมจัดกิจกรรมการเรียนการสอนในรูปแบบของวิทยากรภายนอก ร่วมตรวจสอบ ประเมินผลการปฏิบัติงาน ของผู้บริหาร คณะครู ได้แก่ ตรวจสอบผลการจัดการเรียนการสอนที่ครูรายงาน ให้ทราบเป็นระยะ ๆ ร่วมเป็นคณะติดตามตรวจสอบประเมินผลคุณภาพภายในสถานศึกษา มีส่วนร่วมพัฒนา โดยการช่วยเหลือสนับสนุนด้านงบประมาณ ที่จะนำมาบริหารจัดการศึกษานำมาพัฒนา ปรับปรุง อาคารสถานที่ สภาพแวดล้อมของโรงเรียน มีส่วนร่วมชื่นชม ขยายผลและเผยแพร่ผลงานความภาคภูมิใจ

5. จัดสภาพแวดล้อมและสื่อเพื่อการเรียนรู้ จัดสภาพทั้งภายในและภายนอกห้องเรียน ส่งเสริมให้การเรียนรู้ ทั้งแบบรายบุคคลและแบบกลุ่ม โรงเรียนมีแหล่งเรียนรู้ภายในภายนอกห้องเรียน เช่น ห้องเรียนคุณภาพ ศูนย์เศรษฐกิจพอเพียง ซึ่งเป็นแหล่งเรียนรู้ด้านเศรษฐกิจพอเพียงของโรงเรียนในเขตพื้นที่การศึกษา สวนพฤกษศาสตร์โรงเรียน